
Acţiunea se petrece în jurul anului 1965 


ACTUL I 


Scena 1 


Paris, într-un cabaret; Marceline, Ventre, Brulon, 
Emmanuel. 


VENTRE: Peste un ceas are să vie aici să ne vadă 
Jean Paulesco, s-a întors de unde a dispărut şi 
m-a rugat să vă povestesc ce e cu el. Vine să 
ne vadă cu o singură condiţie: să nu-l trădăm. 

MARCELINE: Adică? 

VENTRE: Poartă barbă şi şi-a schimbat numele. Ne-a 
rugat să-i spunem domnul Petricu. Deci, nu 
uitaţi. E o istorie întreagă! 

EMMANUEL: Ei, păi dă-i drumul atunci istoriei tale 
de adormit în picioare. 


MARCELINE: Într-adevăr, l-ai văzut? 

VENTRE : Nu, el m-a văzut pe mine, eu nu l-am 
recunoscut. Ventre, zice, eu sunt Jean 
Paulesco... Nu-mi spune pe nume, sunt 
urmărit! Vreau să vă văd diseară pe tine, pe 
Marceline şi pe Emmanuel... (ezită) si pe 
Brulon... 

BRULON: Şi pe mine! 

VENTRE: În Saint-Germain-Des-Pres. Dar, zice, mi-e 
frică mai ales de imbecilul acela de Brulon, o 
să-şi închipuie că e vorba de-o glumă. 

BRULON: Aşa a spus? 

VENTRE: Da, însă cu tandrete! 

MARCELINE: Destul. Ai de gând sä ne spui despre ce 

e vorba? 

VENTRE: Nu spun cine, zice, în orice caz, persoane 

de 
anvergură, cu interese mari în Africa, m-au 

însărcinat — şi eu am acceptat — să plec din 

Bruxelles ca ziarist pe lângă domnul Chombe, 

şeful guvernului congolez. Am stat eu, zice, câteva 

luni si am făcut pe consilierul, dar domnul 

Chombe nu înţelegea nimic din ce-i spuneam eu şi 

atunci m-am hotărât să-l schimb. Asta însă a 

înţeles-o domnul Chombe imediat, şi a vrut sä mä 

aresteze. Noroc că 
m-a anunţat din timp cineva şi am putut să 
dispar cu un avion... 

MARCELINE: Şi? 

VENTRE: Şi când s-a dat jos din avion la Bruxelles, 

doi necunoscuți îl şi aşteptau la ieşire, fiindcă 

patronii lui fuseseră puşi la curent şi voiau să-l 
curețe. MARCELINE: De ce? 

VENTRE: Păi pentru că a vrut el nu ştiu ce să facă, 
să-l schimbe el pe Chombe!... A scăpat la 


aeroport şi acum îl urmăresc... 

EMMANUEL: Aha! 

BRULON: Ce mai... 

MARCELINE: Si nu l-ai întrebat dacă in Congo s-a 
inspirat el când a scris versurile care i-au 
apărut în Caiete de sezon? 

VENTRE: Asta o să ai ocazie să-l întrebi tu singură 

când o să vină. Uite-l că chiar vine. Nu uitaţi ce v- 

am spus, Brulon, nu-i nici o glumă! Helo, 

monsieur Petricu! (Intră Paulescu, muzică de 
cabaret.) 

PAULESCU (demonstrativ): Îmi daţi voie. Petricu. 

BRULON: Brulon. Încântat. 

EMMANUEL: Emmanuel. Răpit. 

PAULESCU: Şi doamna? 

VENTRE: Marceline Debaisieux, un milion de franci. 

PAULESCU (în şoaptă): De când nu te-am mai văzut, 
ai căpătat apucături americane! 

VENTRE: Cine, eu? 

PAULESCU (demonstrativ): Domnilor, sunt încântat 
că vă cunosc, cu atât mai mult cu cât sunt 
stupefiat să văd că civilizaţia n-a clintit nimic 
din intimitatea structurii noastre piratereşti, 
aşa cum era ea cu cinci sute sau o mie de ani 
în urmă. Pe atunci însă, foarte adesea sângele 
vărsat se amesteca cu vinul şi cu aurul, şi omul 
care domina pe alţii trăgea el însuşi sabia şi 
lupta. Acum omul de acţiune se numeşte spion 
şi joacă rolul cascadorilor din filme; ca să 
strălucească alţii în ierarhiile noastre, el nu e 
decât o cifră. Iar forţa morală nu-ţi mai aduce 
prieteni, fiindcă lumea e departe de tine, cu 
toate că-i eşti prizonier apropiat, şi nu poţi să 
faci nici o mişcare fără ca să te zbati ca 
într-o plasă. 


MARCELINE: Strivitor! 

BRULON: Ce mai... 

PAULESCU (către Marceline) : Dumneata m-ai înţeles 
greşit. Eu nu sunt chinuit de întrebări. Eu nu 
gândesc ceea ce nu pot împlini. Omenirea e plină 
de oameni care nu pot împlini ceea ce gândesc. 
Şi cu toate astea, stimată doamnă, puţine lucruri 
rămân în vremea noastră care pot inflama spiritul 
unui tânăr, deşi anii în care între gândire si 
faptă e posibilă o scânteie, vai, sunt atât de scurţi! 
Congo era o ţară virgină, în care totul putea fi 


început altfel... Virgină însă nu e cuvântul 
potrivit! În drumul meu de la aeroportla vila care 
mi-era rezervată, demnitarul care mă primise la 
coborârea din avion opreşte maşina în dreptul 


unei croitorii şi se întoarce îmbrăcat într-un costum 
nou. Îl văd că-mi prezintă o notă de plată, pe 
care-mi cere s-o achit. Am scos o sută de dolari 
şi am plătit, crezând că demnitarul meu 
negru şi-a uitat portmoneul acasă... Nu, mi-a 
mulţumit în acest fel: merci pour votre cadeau şi 
mi-a făcut plăcerea să se prezinte apoi cu mine 
domnului Chombe îmbrăcat în acest costum. Un 
whiski, te rog, cu un Perrier. (Pauză; se cäntä 
undeva in fund muzică de cabaret.) În sănătatea 
dumneavoastră, doamnă, si pentru succesul 


dumneavoastră, domnilor. Domnilor, 
fiindcă veni vorba de virginitatea moravurilor, 
tatăl meu... Dar aici dati-mi voie să vă spun două 
vorbe despre el... În tara lui de origine — e 
vorba de România — se trăia uşor, aşa spunea el; 

puteai să faci comerţ şi fiii dumitale 
puteau să urmeze în şcoli şi să ajungă savanţi 


şi artişti mari. Un singur lucru nu-i plăcea... 
Amestecul... Din raţiuni care nu ţineau de 


comerţ, partenerii lui l-au ruinat, şi atunci el, 
care avea comerțul în sânge, a făcut avere pe 
Coasta de Azur, s-a răzbunat în felul ăsta! 
Când pomenea de ei, avea aşa, un râs ciudat: 
he-he-he! parcă i-ar fi avut în faţă şi le-ar fi râs în 
nas! Era un om traditional, un fel de Nastratin: De 
ce, zicea el de fiecare dată când se punea 
problema să-şi facă un alt costum, şi era furios, şi 
în acelaşi timp resemnat că nu-l înţelegem — de ce, 
adică, să-mi fac unul nou, n-o să fiu tot ăla? 


Mama însă era mai tânără decât el cu douăzeci 
de ani şi credea că un costum nou mai reducea 
cât de cât din această diferenţă. Incă o dată, în 


sănătatea cunostintei noastre! Trăiască poezia şi 

pictura!... (Pauză; muzica de cabaret se aude din 

nou, în fund.) Când mi-am luat doctoratul era 
bolnav, şi-mi spune pe româneşte: Mă, tu eşti 
tobă de carte, asta vrea să zică étre un puits de 

science, sau, literal, umflat ca o tobă de atâtea 

cunoştinţe, dar în cap, zice, ai ceva? — Am, zic, 
aş putea să fiu profesor de limba germană, dacă 
tu nu mi-ai da voie să fiu poet. — Poţi să fii ce vrei, 
zice, dar să nu-ţi laşi copiii să moară de foame pe 
drumuri!... lată, domnilor, principiile simple care ar 
trebui să alimenteze  certitudinile noastre de 
totdeauna. 

MARCELINE: Domnule, sunt curioasă să ştiu ce-o să- 
mi răspunzi dacă o să-ţi spun că sunt absolut 
de acord cu dumneata. 

PAULESCU: Că m-aţi bănuit că am dorit să fiţi în 
dezacord cu mine. Nu. Dar oamenii cred 
adesea că nimic nu e mai uşor de comunicat şi 
de înţeles ca starea lor de spirit. De comunicat 
da, dar de înţeles... După un voiaj lung, avem 
întotdeauna iluzia că am devenit mai 
transparenti... 


EMMANUEL (care luase din buzunarul lui Ventre un 
ziar): Domnule Petricu, iată o ştire bună 
pentru dumneata. Domnul Chombe a căzut. 

PAULESCU (tresare): Sssst!... (Ia ziarul.) 

VENTRE: Acuma putem să-ţi scoatem barba, Jean, 

acuma... PAULESCU: Incă nu. Şi va trebui să plec... 

Individul acela înalt şi gras care stă la bar 

mă cunoaşte... De altfel, şi eu îl cunosc... 

Formidabil! (Îşi scoate barba şi lasă ziarul din 

mână.) Într-adevăr, n-are rost... Formidabil! 

VENTRE: Ce este, Jean, i s-a întâmplat ceva domnului 
Chombe? 

BRULON: L-au făcut congolezii ciombră? 

PAULESCU: Băieți, părăsesc Parisul cu primul avion. 
Ia 
spuneti-mi, cunoastem noi pe cineva in 
Trinidad, in America de Sud? Ia uitati-vä aici! 
(Le arată ceva în ziar.) 

EMMANUEL: In Trinidad? Care dintre ele, că sunt 
vreo trei în America de Sud? Într-unul din ele e 
doctorul Max, ai uitat? 

PAULESCU: Aşa e. Chiar în ăsta e. Soră-sa trebuie 
să-i ştie adresa. 

MARCELINE: Şi pleci cu adevărat? Dar de ce? 

PAULESCU (superficial): Unui ziarist nu i se pun 

asemenea întrebări, Marceline. Sau mă crezi şi tu 

un mercenar, cum citeam ieri într-o gazetă... (Se 
ridică.) Am plecat, băieţi, la revedere, petrecere 
plăcută în lipsa mea. À bientôt, un jour... (Pleacä.) 

MARCELINE: Emmanuel, am uitat să-i spun ceva 

acestui domn, fii drăguţ şi du-te după el... 

EMMANUEL: Eu cred în transmiterea gândului la 
distanţă mică. La distanţă mare, e drept, nu 
garantez... Aşa că o să se întoarcă singur. 

MARCELINE (rece): N-are nici un motiv. Ah, cum 
dormiti voi, băieţi, şi nu intelegeti când vä 
roagă omul ceva... Vă rog ceva pe voi toţi în 


clipa asta... De ce trebuie chiar să mă milogesc 
ca să-mi faceţi un serviciu? Noroc că sunteţi 
pictori buni... atât cât pot fi buni pictorii în 
zilele noastre!... 

BRULON (cu un entuziasm obiectiv): Cu aprecierea 
asta m-ai convins! Am plecat! 


(Pleacă toți, cu mişcări cleioase şi afectate.) 


EMMANUEL (grav): La revedere, Marceline. 
BRULON (insinuant): La revedere! 


VENTRE (resemnat): La revedere! 


(Muzică de cabaret, apoi Paulescu 
reapare.) 


MARCELINE: Pe cât de ezitanti suntem noi, ăştia, 
Emmanuel, 

Brulon şi Ventre, pe atât de decis eşti tu, parcă 
ai fi un om de afaceri. Si cu toate astea, 
ciudätenia e cä esti mai ezitant decät noi, esti mai 
rătăcit! 

PAULESCU: Să fie adevărat, stimată doamnă?! Se 
întâmpla să i se spună celui cu mintea întreagă că 
deraiază, iar ei, ceilalţi, cei care se cred cu bun- 
simţ, să ducă o viaţă care să fie guvernată de 
orice, dar nu de rațiune. 
MARCELINE: Rațiunea räneste, e şi firesc să ne fie 
teamă de ea. 
PAULESCU: Nu înţeleg. 


MARCELINE: Rațiunea pricinuieşte răni şi trebuie 
mult curaj să apelezi la ea. În privinţa asta, 
curajul tău e hotărât, dar nu există nimic mai 
dureros decât... Unde te duci? 

PAULESCU: Nu-ţi răspund până nu-ţi duci gândul 
până la capăt. 

MARCELINE: Nu mi-e uşor să-l duc, fiindcă ăsta e tot 
gândul meu de fiecare dată când te văd, şi mai 
ales acum, când vrei să pleci iar din Paris. 
Spune-mi unde pleci. 

PAULESCU: Nu pot să-ţi spun. 

MARCELINE: De ce, ai semnat un pact cu diavolul? 

PAULESCU: Da, de mult. 

MARCELINE: Şi în ce constă? 

PAULESCU: Am spus-o mai înainte, în a nu gândi 
ceea ce nu poţi realiza, dar a realiza ca în 
virtutea unui pact ceea ce ai gândit. Fiindcă de 
ce ai mai gândit dacă nu treci la acţiune? 

MARCELINE (care între timp citise ziarul): Aşa este. 
Prin urmare, ce gânduri te împing să treci la 
acţiune? 

PAULESCU: Când afli că există undeva un om care 
deţine un mare secret, cum să nu te duci după 
el? Fiindcă am încercat într-o zi să-l aflu de la 
un supravieţuitor obişnuit şi n-am reuşit, ştii 
de ce? Am înţeles şi eu abia când am citit într- 
un ziar că unul din ei a văzut odată la 
cinematograf o groaznică luptă pe mare, la 
care luase şi el parte şi scăpase; când s-a 
aprins lumina l-au găsit mort în scaun. Ei vor 
să uite, toţi supraviețuitorii marelui dezastru, 
ca să poată trăi. Martin Bormann a trăit în acei 
ani în umbra diavolului, era mâna lui dreaptă, 
ştii a cui... 

MARCELINE: A lui Adolf Hitler! 


PAULESCU: Va să zică, ştii. (Strigă.) Atunci cum de 
mă întrebi ce caut acolo? Vreau să aflu. Drept 
cine mă iei? 

MARCELINE: Ah, nu pot să te împiedic! Şi nici măcar 
nu-mi spui să te-aştept, îţi iei toată libertatea, 
fără să-ţi dai seama că asta se poate plăti mult 
mai mult decât e prevăzut chiar pentru 
imprudentele noastre fatale. 

PAULESCU: La ce-ar folosi să-ţi spun sä mă aştepţi? 

Omul a luat cunoştinţă de scurtimea vieţii lui — 

deşi trăieşte mai mult ca altădată —, şi nu vrea 

să mai aştepte pe nimeni. Chiar şi cei care au 
presentimentul unei fericiri mari, o preferă pe 
cea mică. 

MARCELINE: Ai dreptate, ori pot să te aştept, şi 

atunci te voi aştepta, ori dacă nu, cu atât mai 

rău pentru mine. Să mergem! 


Scena a 2-a 


Jean Paulescu, o servantă, doctorul Max, Ricardo — 
în 
Trinidad, America de Sud. 


SERVANTA: Domnule, vă caută un străin din Paris, 
spune 
că-l cheamă Jean Paulescu. 
DOCTORUL MAX: Să intre imediat. 
PAULESCU: Te salut, băiatule, să trăieşti. 
DOCTORUL MAX: Jean, nu credeam să ajungi şi pe 
aici, cad jos! (Se imbrätiseazä.) Am auzit că te-ai 
dus în Congo şi ai intrat în conflict cu domnul 
Chombe. 


PAULESCU: E adevărat, lumea a ajuns prea mică, 

nici nu te întreb cine ţi-a spus. Mi-era imposibil să- 

mi închipui că se poate vedea atâta mulătrime pe 

străzile acestui oraş. Nu ştiu însă care e starea 

sanitară... 

DOCTORUL MAX: Nu prea bună, dar aici se naşte şi 
se moare mai uşor ca în Europa. Nu cumva ai 
venit să faci un reportaj pe tema asta? 

PAULESCU: În nici un caz. Eu nu sunt reporter. 

DOCTORUL MAX: Am auzit că voi, ăştia de la Trois 

colonnes, sunteţi şi spioni, e adevărat? 

PAULESCU: Suntem în serviciul ziarului. 

DOCTORUL MAX: Şi aveţi chiar calităţile necesare 

unui spion? 

PAULESCU: Eşti curios ca un provincial, nu mai ţii la 
mine ca altădată, te interesează aspectele 
exterioare ale vieţii noastre din Europa. Nu 
vrei să mă întrebi dacă sunt fericit... 

DOCTORUL MAX: Voiam şi eu să ştiu cum arată un 

spion... PAULESCU: N-o să ştii. Nu sunt spion! 

DOCTORUL MAX: Ce să-ţi dau să bei? (Sună.) 

PAULESCU: Ce se bea pe aici, pe stradă? 

DOCTORUL. MAX: Suc de trestie de zahăr cu lămâie. 

PAULESCU: Şi cu gheaţă. 

DOCTORUL MAX: Bineînţeles. 

PAULESCU: Perfect. 

SERVANTA: Ce doriţi, domnule? 

DOCTORUL MAX: Jugo de cana. 

SERVANTA: Şi cafele? 

DOCTORUL MAX: Adu şi cafele. 

PAULESCU: Eşti un medic foarte bun, sau eşti un 

medic cu clientelă bună? Văd că eşti bogat, e casa 

ta, nu? DOCTORUL MAX: Da, sunt un medic de spital 

aglomerat de bolnavi. Am însă şi ce zici tu, o 

bună clientelă. PAULESCU: Şi de ce mai lucrezi 

atunci şi la spital? 


DOCTORUL MAX: Pentru că spitalul e prea mic şi 
sper să obţin din partea guvernului să-l 
mărească şi să-mi repartizeze medici. 

PAULESCU: Înseamnă că ai relaţii bune. 

DOCTORUL MAX: Foarte bune. 

PAULESCU: M-am gândit eu bine la tine. 

DOCTORUL MAX: Văd. La scrisori nu-mi räspundeti 
nici tu, nici Emmanuel, dar când ai nevoie, vii 
până aici... Ia spune! 

PAULESCU: Nici tu nu eşti mai breaz. Mi-a spus soră- 
ta să-ţi transmit să te ştergi pe frunte de 
sudoare cu mâna aia cu care-i scrii. 

DOCTORUL MAX (râde): O să mă revanşez la toamnă 
şi o să mă reped până la ea, la Paris; dacă te 
întorci curând, spune-i. Tu te-ai însurat, Jean? 

PAULESCU: Nu. 

DOCTORUL MAX: Dar de ce? Serveşte-te! Să ştii că 

generaţia asta a noastră, post-postbelică, am ajuns 


la convingerea că nu vrea să se maturizeze 
fiindcă nu are nici cea mai vagă idee că poate să 
moară. 


PAULESCU: Să moară o generaţie! Cum? 

DOCTORUL MAX: La modul cel mai firesc care se 
poate imagina: să vină altă generaţie din urmă 
şi s-o dea la o parte, fără s-o mai întrebe dacă 
mai are sau nu chef să se maturizeze. 

PAULESCU: Asta în cazul în care starea de spirit a 
generaţiei noastre s-ar dovedi cu totul diferită 
de a celei următoare. 

DOCTORUL MAX: Şi nu crezi că ar fi? 

PAULESCU: Nu. Şi noi şi ei ne ferim instinctiv, dar 
fără şovăieli, de problemele generaţiilor care 
au făcut ultimul război. Să se spele cu ele pe 
cap. Dar cu atât mai flămândă ne e curiozitatea 
să ştim cum s-a întâmplat. Cu tata mä 
intelegeam bine, el nu cunoştea sentimentul 
ireversibilului, deşi a trăit două războaie care 


l-au dislocat de două ori. La bătrâneţe avea 
starea de spirit a celui care abia acum se pune, 
în sfârşit, şi el pe trai! Ne mutasem la Avignon 
şi cumpărasem o casă cu o grădină. Se poate 
trăi într-o casă izolată la marginea oraşului cu 
ajutorul unei grădini. lată piatra de temelie a 
unei filozofii care de la Voltaire până azi 
constituie pentru majoritatea oamenilor soluţia 
lucidă împotriva vicleniilor istoriei. De altfel, 
văd că ai şi tu una, în afara faptului că din 
punctul ăsta de vedere întregul tău continent 
de adoptiune e un uriaş loc de refugiu. 

DOCTORUL MAX: Da, am şi eu una, vrei să ţi-o arăt? 

PAULESCU (se ridică): Foarte frumos!... Splendid!... 
Neverosimil! 

DOCTORUL MAX: Ce este? 

SERVANTA: Vă caută domnul Ricardo. 

DOCTORUL MAX: Da, să intre, pofteşte-l în salon. 

(Către 
Paulescu.) Un parlamentar, membru în 
Camera Reprezentanţilor... Vrei să-l cunoşti? 

PAULESCU: Dacă nu te stinghereste. 

DOCTORUL MAX: Nu, dar te rog să nu foloseşti în 
nici un fel în presă numele lui... Tu pleci şi eu 
rămân cu ei, şi eu vreau să mi se aprobe să 
lärgesc spitalul. 

PAULESCU: Dacă zici să nu-l folosesc, e suficient, dar 
ce motiv ar fi? 

DOCTORUL MAX: Niciodată nu poţi să ştii ce interes 
poate să prezinte cutare eveniment sau 
persoană pentru un ziarist. 

PAULESCU: Bon. D'accord! Nu spune că sunt ziarist! 

DOCTORUL MAX (deschide uşa): Domnul Ricardo. 

RICARDO (intră): Scuză-mă că te vizitez neanuntat, 

dar nu te rețin mult, ţi-am dat un telefon si la 

spital, şi la cabinet în oraş, şi doamna mi-a 


spus că te-ai retras aici până poimâine... Lucrezi 

ceva? 

DOCTORUL MAX: Da, pregătesc un memoriu către 
minister în chestiunea spitalului. S-a întâmplat 
ceva, domnule Ricardo? Să-ţi prezint un 
prieten din Paris, un poet, monsieur Jean 
Paulesco. 

RICARDO: Ricardo. Enchante, monsieur. Da, s-a 
întâmplat: la poliţie, domnule, s-a prezentat azi 
o femeie în vârstă de patruzeci şi trei de ani, 
mamă a doi copii, şi un tânăr în preajma a 
douăzeci de ani, care sunt amândoi într-o stare 
cu totul anormală. Sunt slabi ca nişte schelete, 
şi când nu delirează, povestesc că au reuşit să 
fugă dintr-o colonie agricolă — e vorba de o 
colonie germană, aflată cam la trei sute de 
kilometri de aici —, pe care guvernul nostru, 
acum vreo cincisprezece ani, şi-a dat 
consimţământul să se înfiinţeze. Fugarii sunt 
speriaţi sä nu fie trimişi înapoi, zic că vor fi 
omorâţi, cum au pätit trei dintre ei anul 
trecut... Şeful poliţiei spune că ar trebui 
internaţi într-un spital si alimentati sub 
supraveghere medicală şi pe urmă, după ce se 
înzdrăvenesc, să vedem ce e cu ei. Acest caz 
mi se pare o sfidare fără precedent a legilor 
ţării noastre si nu voi admite ca aceşti 
colonişti, care au fost primiţi de noi ca oameni 
liberi, să fie transformati în sclavi. Acţiunea pe 
care vreau s-o întreprind trebuie să fie urgentă 
şi eficace şi m-ai ajuta direct dacă i-ai interna 
în spitalul dumitale şi i-ai îngriji, ca să putem 
sta de vorbă cu ei cât mai repede. Ce zici? 

DOCTORUL MAX: De acord, domnule Ricardo, îmi 
pare rău că nu am telefon aici, ca să vorbim 
imediat cu şeful poliţiei. Cum ai aflat? 


RICARDO: Ziarele de după-amiază au publicat ştiri 
despre această fugă senzaţională şi poliţia mi-a 
confirmat că nu e nimic născocit de ziarişti. M- 
am dus pe urmă şi i-am văzut cu ochii mei. 

PAULESCU: Domnilor, cunoaşteţi cumva drumul care 
duce la această colonie? Vreau să spun, există 
un trafic rutier în această direcţie? Colonia 
germană Pabaco constituie obiectivul călătoriei 
mele în America de Sud şi aş vrea să ajung 
acolo în cel mai scurt timp. Vreau să trăiesc în 
această colonie. Sunt profesor de limba 
germană. 

DOCTORUL MAX: Cum adică vrei să trăieşti? 

PAULESCU: Adică să mă stabilesc acolo. Presupun că 
există la ei o şcoală. Şi presupun că guvernul o 
să fie bucuros 
să-mi aprobe şi mie să devin un colonist ca şi 
ceilalţi, în ciuda evenimentelor care tocmai se 
petrec, aşa cum ne relatează domnul deputat. 
Să sperăm că gravitatea lor nu se va 
confirma... Mă voi duce acolo, vă rog să mă 
sprijiniți. 

DOCTORUL MAX: Va să zică, tu ştiai că există o 
astfel de colonie?! 

PAULESCU: Mai mult, şi asta e bine s-o afle şi 
domnul deputat, să nu facă vreo greşeală în 
acţiunea pe care are intenția s-o întreprindă. 
Colonia e patronată de o asociație privată din 
Germania, care are ca scop, printre altele, să 
ajute financiar pe orfani sau bolnavi. Coloniștii 
nu primesc întreaga retributie a muncii lor, o 
parte din ea se depune la un fond comun şi le 
asigură existenţa până la sfârşitul vieţii... 
Există colonişti care la început, prin 1949, 
când au venit, ca să ajungă aici şi-au vândut tot 
ce aveau, să poată plăti drumul. Nu uitaţi că 


omul nu şi-a pierdut niciodată speranţa într-un 
paradis terestru! Celălalt paradis e fructul 
disperării sau al resemnării! Or, germanii sunt 
un popor care nici nu se resemnează, nici nu 
disperă! Nu e cazul meu, fie şi pentru motivul, 
că nu sunt german. Am recomandări de la 
această asociaţie şi 

v-aş ruga să-mi arätati pe o hartă minuțioasă în 
ce mod se poate ajunge acolo. 

DOCTORUL MAX: Ce spui, domnule Ricardo? 

RICARDO: Părerea mea e că domnul Paulescu ar face 
mai bine să aştepte, s-audă ce vor spune cei 
doi fugari când vor fi în stare să vorbească, 
fiindcă s-ar putea ca după aceea să nu mai 
dorească să se ducă să trăiască acolo. E bine 
să ne păstrăm luciditatea şi să nu ne aruncăm 
fără sens în aventură. 

PAULESCU: Domnule deputat, cred că atât 
luciditatea şi clarviziunea, cât şi orbirea şi 
aventura nu se câştigă ca să se piardă aşa de 
uşor. Dorinţa mea de a mă duce acolo nu poate 
fi împiedicată de nişte incidente. 

RICARDO: Domnule, cred că e bine că am avut ocazia 
să ne cunoaştem, vă voi sprijini să ajungeţi 
acolo, aşa cum doriţi. Sunteţi cetăţeanul unei 
ţări care şi-a făcut din ideea de libertate gloria 
ei cea mai de invidiat şi sper, deci, că dacă veţi 
descoperi acolo că drepturile omului au fost 
încălcate de cine ştie ce aventurier, nu veţi 
şovăi să ne daţi urgent de veste. 

PAULESCU: Domnilor, faceţi-mi plăcerea si acordati- 
mi sprijinul necondiţionat. Acordati-mi aceleaşi 
drepturi pe care le-aţi acordat coloniştilor când 
s-au stabilit în ţara dumneavoastră. 


RICARDO: Le veţi avea, domnule. (Către medic.) 
Doctore, la începutul lunii are loc şedinţa 


Congresului. Dacă după îngrijirile medicale fugarii 
îşi menţin dezvăluirile de la poliţie, voi face o 
declaraţie în Parlament. Pe mine nu mä interesează 
nu ştiu ce fel de asociaţie care patronează nu ştiu pe 
cine. Mă interesează să fie respectate legile ţării 
mele şi să nu fie sfidate de nimeni, fără teama de 
a fi pedepsit. 

DOCTORUL MAX: Domnule Ricardo, iată o fişă de 

internare în spital, fugarii pot fi aduşi la mine şi să 

li se dea imediat primele îngrijiri. Mâine voi fi eu 

acolo, să văd despre ce e vorba. 

RICARDO: Îmi dai un telefon de la spital îndată ce se 
poate vorbi cu ei; au revoir monsieur 
Paulesco. Mäine dimineatä vä voi comunica 
amănuntele demersurilor care trebuiesc făcute 
în problema care vă interesează. Doctorul Max 
vă va ţine la curent. 

PAULESCU: Merci, monsieur. (Ricardo iese.) 

DOCTORUL MAX (către Paulescu): O să scrii pe urmă 
în Trois colonnes, după ce te întorci de-acolo 
şi istoria celor doi fugari se confirmă. 

PAULESCU: Te înşeli! Interesele presei din Europa 
sunt mult mai misterioase decât crezi, o 
istorie ca asta, cu nişte fugari prăpădiţi, care 
au  întins-o dintr-o colonie pe care n-o 
cunoaşte nimeni, n-are ce căuta în 
săptămânalul nostru. Îţi spun, ai căpătat o 
psihologie de provincial. 

DOCTORUL. MAX: Ai dreptate. Nu te înţeleg şi nici nu 
am sentimentul că dacă aş mai insista te-aş 
înţelege mai bine. Chiar vrei să devii colonist 
acolo? 

PAULESCU (râde): Nici eu n-am sentimentul că dacă 

aş insista ti-as înţelege teama. Nu vreau sä 
devin, ai uitat că noi nu vrem să devenim, 


devenirea înseamnă schimbare şi apropiere de 
sfârşitul care nu ne interesează. Noi suntem, şi 
tot ce facem noi nu e altceva decât sfortarea de 
a fi conformi! 

DOCTORUL MAX: Conformi cu ce? N 

PAULESCU: Uite, am să încerc să-ţi spun. In 
copilărie, în casa noastră se povesteau nişte 
istorii, mi-aduc aminte de una în care la 
marginea unei păduri apărea un soi de 
căpcăun, care cerea periodic să i se trimită cea 
mai frumoasă fată din sat... Nu era nimic de 
făcut cu el, şi i se dădea ceea ce cerea, până 
apărea un fel de viteaz, care doar el singur era 
în stare să-l răpună. Făt-Frumos, (Le Prince 
Charmant). Ei bine, acest căpcăun există cu 
adevărat şi ne smulge într-adevăr cele mai 
frumoase fete, în timp ce noi continuăm să 
credem în Făt-Frumos, care însă nu există. Tu 
trăieşti cu iluzia că fetiţa ta, care va creşte şi 
se va face frumoasă în acest paradis, n-o s-o 
vadă satul şi n-o s-o dea căpcăunului, fiindcă o 
s-o ţii tu închisă în grădină... 

DOCTORUL MAX: Da, ştiu, există şi în Apocalips o 
asemenea apariţie. Bunica se speria rău când 
se găsea câte cineva şi tălmăcea evenimentele 
descrise acolo cu cele din viaţă. 

PAULESCU: Ei, văd că le-ai înţeles tu bine pe toate şi 
mă mir de ce mă mai întrebi. 

DOCTORUL MAX: Nu înţeleg ce cauţi în această 
colonie, chiar dacă m-aş forţa să cad de acord 
că ineluctabilul nu face decât să ne lase să ne 
îngrăşăm ca grecii în peştera lui Polifem, ca să 
fim pe urmă mai gustosi la dejunul lui 
respingător. Dar nu vom reuşi decât să ne 
mărim chinurile; n-o să spui că nu mă trebuie 
să mai naştem fete, ar fi inutil, ne-ar lua 
altceva. 


PAULESCU: Afară de noi înşine, fiindcă, în cele din 
urmă, noi tot ajungem să nu ne pese. Însă nu 
vom înceta niciodată să sângerăm pentru ai 
noştri şi nu vom găsi niciodată nimic atâta timp 
cât ne lăsăm inäbusiti de iluzii sau excitati de 
elogiile aduse de unii aşa-zisei necesităţi. Eu 
mă misc şi încerc sä mă apropii cât mai tare de 
marginea pădurii, poate descopăr mult mai 
multe decât că ea există. 

DOCTORUL MAX: Abia acum îmi dau seama că aşa 
trebuie să fii tu, cum eşti! Te înţeleg mai puţin 
ca altădată, dar în schimb îmi eşti mai drag. 
Mi-e frică să nu ţi se întâmple ceva. 

PAULESCU: Nu trebuie să-ţi fie. E preferabil să mori 
cu surâsul pe buze la douăzeci şi cinci de ani 
decât cu o strâmbătură de groază la optzeci şi 
cinci. Dacă am trăit bine, nu dorim să părăsim 
această lume, iar dacă am fost nefericiti, de ce 
n-am părăsit-o, când eram inocenți? 


CORTINA 


ACTUL II 


Scena 1 


Biroul conducerii coloniei Pabaco: Schaeffer, Schulze, 
Reinhardt, Meinhardt, Paulescu; Friz, Josef, Gerhart, 
Katrin. 


SCHAEFFER (nedumerit): Nu înţeleg, ce nostalgie o 
poate împinge pe-o femeie de 43 de ani să-şi lase 
copiii singuri şi să fugă cu un băiat de 19 ani? 
Schulze! 

SCHULZE: Da, domnule comandant. 

SCHAEFFER: Sfătuieşte-te cu Katrin cum să faceţi sä 
plecaţi cu cei trei copii ai lui Frau Lindeman la 
Trinidad, să se convingă şi senor Ricardo că nu 
e cazul să-şi exerseze însuşirile lui oratorice pe 
spinarea coloniei noastre. Dacă ia cuvântul în 
Congres, nu e bine, domnilor, cum de s-a ajuns 
aici? Meinhardt sau Reinhardt. 

MEINHARDT şi REINHARDT: Da, domnule 

comandant. 

SCHAEFFER: Katrin să vie încoace. Cheamă-l şi pe 
Kranz. (Iese Meinhardt.) 


SCHULZE: Dacă Frau Lindeman ar fi fost mai tânără, 
am fi putut presupune că e vorba de o legătură 
amoroasă şi de aceea a fugit cu Wolfgang Beil. 
Aşa, nu înţeleg ce i-a putut apropia. 

SCHAFFFER: Vedem. In afară de aceste două ziare, 
n-a mai apărut nimic nicăieri, Schulze? 

SCHULZE: Ba da, într-un ziar parizian, dar eu nu l- 
am mai găsit, mi-a spus don Pedro. 

SCHAEFFER: Şi ce spunea? 

SCHULZE: Că într-o colonie ca a noastră s-ar 
ascunde Martin Bormann. 

SCHAEFFER (tresare, tăcere grea): Formidabil! Cine 
a putut da o asemenea informaţie? 

SCHULZE: Nici eu nu înţeleg din ce sursă a putut fi... 

SCHAEFFER: Era dată ca o ipoteză?! 

SCHULZE: „După unele zvonuri", aşa se spunea. 

SCHAEFFER: După unele zvonuri... 

SCHULZE: Da, aşa mi-a spus don Pedro! (Intră 
Paulescu, însoțit de Meinhardt.) 

MEINHARDT: Domnule comandant, a venit unul nou. 

PAULESCU: Bună ziua. Vreau să vorbesc cu domnul 
primar al coloniei. 

SCHAEFFER: Eu sunt. Ce doreşti? 

PAULESCU: Vin din Europa, şi vreau să devin 
colonist aici. 

SCHAEFFER: Cine v-a spus de noi? 

PAULESCU (arată hârtiile): Am recomandări din 
partea Misiunii. 

SCHAEFFER (cercetează hârtiile): Luaţi loc! Aţi venit 
pe jos de la Pabaco? 

PAULESCU: Da. 

SCHAEFFER: Sunteţi antrenat, nu vă vad aşa voinic... 
Profesor de limba germană! Să ştiţi însă că 
deocamdată nu avem nici un fel de şcoală, 
suntem o colonie tânără şi fiecare tată face el 
singur pe profesorul... Întâi trebuie să ne 
construim case de locuit cu tot confortul şi pe 


urmă să ne creăm instituţiile necesare, şcoală, 
biserică, primărie şi altele. Era mai bine dacă 
erati medic. Avem nevoie şi de profesori. Dar 
acceptaţi sä rämäneti până ne construim o 
şcoală? 

PAULESCU: Depinde cât. 

SCHAEFFER: Am strâns fonduri şi o s-o construim 


curând! La urma urmei, puteţi învăţa copiii şi în 
aer liber, o sä vă facem rost de-o tablă şi de-o 
masă şi de tot materialul didactic necesar. Puteţi 


să incepeti imediat. Sunteţi singur, trebuie s-o luaţi 
dela cap! Cunoaşteţi însă că în colonia noastră 
retributia = are un caracter special? 

PAULESCU: Desigur. 

SCHAEFFER: Adică? 

PAULESCU: Vom beneficia toată viaţa de ajutorul 
comunităţii, în schimbul muncii noastre. 
SCHAFFFER: Da, asta e legea care ne cäläuzeste, 
domnule Paulescu; dumneata nu eşti german 
după nume, după limbă însă da, vorbeşti ca un 

universitar din Marburg. (Intră Katrin şi Kranz.) 

PAULESCU: Intämplätor, chiar acolo mi-am şi făcut 
studiile. Mama e de origine germană, din 
Basel, numai tatăl e de origine român, 
naturalizat francez înainte de război. 

SCHAFFFER: Meinhardt, ai ceva de zis? 

MEINHARDT: Da. Aş vrea să-l întreb pe dom' 
profesor ce mai ştie să facă în afară să-i înveţe 
pe copii la şcoală. 

PAULESCU: Ştiu să pilotez un avion cu două locuri şi 
să îngrijesc caii. Ştiu să sap şi într-o grădină! 

SCHAEFFER Perfect! Meinhardt, arată-i domnului 
Paulescu colonia şi înscrie-l unde vrea, până îi 
facem rost de material didactic. Mein Herr, fii 
binevenit la noi şi caută să faci în aşa fel încât 
să nu aud vorbindu-se de dumneata, fiindcă 
asta va însemna că ceva nu e bine. Şi 


dimpotrivă, că totul e în regulă dacă nu aud 
nimic. 

PAULESCU: N-ar fi mai bine ca principiul să fie 

inversat? SCHAEFFER: Adică? 

PAULESCU: Adică eu să uit de existenţa dumitale şi 
dumneata nu. Fiindcă atâta timp cât cetăţeanul 
îl ignoră pe conducătorul său, şi nici măcar nu 
ştie cum îl cheamă, înseamnă că conducătorul 
respectă legile si nu încalcă drepturile 
nimănui. Nimeni nu e silit să se gândească la el 
şi să-şi pună întrebarea asupra felului cum îşi 
exercită el prerogativele. Măsurile lui sunt în 
ordinea firească a lucrurilor şi ele nu bat la 
ochi decât când această ordine are în ea ceva 
arbitrar: voinţa conducătorului. 

SCHAFFFER: De acord cu dumneata, domnul meu, o 
să mă străduiesc să nu te uit, dacă aşa doreşti. 
Du-te deci cu el, Meinhardt. (Cei doi ies.) Ce s- 
a întâmplat in detasamentul dumitale cu 
doamna Lindeman şi Wolfgang Beil, Kranz? Ce 
era între ei? 

KRANZ: N-am observat nimic, domnule comandant. 

SCHAEFFER: După dumneata, de ce-au fugit, şi mai 
ales de ce s-au dus la poliţia din Trinidad? Le- 
ai făcut ceva? 

KRANZ: Nimic, domnule comandant. 

SCHULZE: Au spus la poliţie că i-am ţinut înfometați. 
Erau slabi ca nişte schelete. 

KRANZ: Cred, după ce au străbătut trei sute 
kilometri pe jos puteau să şi moară. N-aveau 
bani la ei! 

SCHAEFFER: De ce le-a venit în gând să fugă? De ce 
tocmai ei doi? 

KRANZ: M-am gândit şi eu, domnule comandant. Nu 
înţeleg de ce! 

SCHAEFFER: Când au fost mutaţi la dumneata, 
munceau mai bine? 


KRANZ: Parcă mai bine. 

SCHULZE: Dormeau bine? 

KRANZ: N-am observat nimic care să-mi sară în ochi. 

SCHAEFFER: Schulze, dumneata ce crezi? 

SCHULZE: Eu cred că întâi s-a întâmplat ceva care i- 
a apropiat, pe Wolfgang Beil şi pe Frau 
Lindeman, şi abia pe urmă s-au înţeles să fugă, 
dar ce anume, nu pricep. 

SCHAFFFER: Katrin. 

KATRIN: Da, domnule comandant. 

SCHAEFFER: Tu ce crezi? 

KATRIN: Nu ştiu ce sä cred! Să-i întrebăm pe copii. 

(Reintră Meinhardt cu cei trei copii ai doamnei 

Lindeman.) SCHAEFFER: Copii, ce e cu doamna 

Lindeman? Intraţi, staţi pe banca aceea şi să-mi 

spuneţi ce s-a întâmplat... Bine, Katrin, vezi că 

domnul acela cu care era Meinhardt e un nou 
colonist, du-te şi înscrie-l. (Katrin iese.) 


(Cei trei minori Lindeman, Friz, Josef şi Gerhardt 
răspund la întrebări cu efort de memorie, şi când 
reuşesc, 
parcă au o revelaţie.) 


FRIZ: Nu ştiu ce e cu mama, nu ştiu nimic! 
JOSEF: Nimic nu ştim! 

GERHARDT: A plecat aşa... 

SCHULZE: Dar de Wolfgang, ce ştiţi? 
FRIZ: Wolfgang? 

JOSEF: Care Wolfgang? 

GERHARDT: Wolfgang Lemke?! 
SCHAEFFER: Ce e cu Wolfgang Lemke? 
GERHARDT: EI a încălecat azi pe mänz si a căzut cu 
el, si-a rupt un picior. 

SCHAEFFER: Cine? Mänzul, sau Lemke? 


GERHARDT: Lemke! Mânzul a fugit... 

SCHULZE: Dar de Wolfgang Beil ce ştiţi voi? 

FRIZ: Wolfgang Beil? A! 

JOSEF: Care se scula devreme!... 

SCHAEFFER: Fi, se scula devreme, i-ai văzut 

sculându-se devreme? Cât de devreme? 

JOSEF: Aşa, spre ziuă! Sta lângă palmierul din 

spatele grajdului şi fuma. Se uită aşa, înainte. 

SCHULZE: De câte ori l-ai văzut aşa devreme? 

JOSEF: De câteva ori! 

SCHAEFFER: Demult? 

JOSEF: Nu aşa demult... După ce a fost mutat la 
domnul Kranz. 

SCHAEFFER: Si cu Frau Lindeman, cu mama 
voastra, 1-ati väzut ständ asa, de vorbä? 

FRIZ: Numai o data! 

GERHARDT: De ce minti, Friz? Niciodatä mama n-a 
stat de vorbă cu Wolfgang. 

SCHAFFFER: Poate nu l-ai văzut tu?! 

GERHARDT: Poate... 

SCHULZE: Tu ce zici, Josef? Cine ştie mai bine, Friz 
sau Gerhardt? 

JOSEF: Mama... 

REINHARDI: Ei? 

MEINHARDT: Spune! 

JOSEF: Acum o săptămână... 

SCHULZE: Ei spune, Josef, fiindcă nu ştim unde s-a 
dus şi vrem s-o găsim, să vă trimitem şi pe voi 
după ea. Dacă e în Trinidad, vedeţi şi voi 
oraşul... 

JOSEF: Nu ştiu nimic! (Josef are un acces de nelinişte 
şi e gata să izbucnească in piins.) Nimic nu 
ştiu. Nu ştiu unde s-a dus. Noi nu ştim nimic. 
Nu ne-aducem aminte. 

SCHAEFFER: Nu e nimic, băieţi; duceţi-vă la Trinidad 

cu domnul Schulze, o căutaţi împreună pe doamna 
Lindeman. Hai, plecaţi, lasă că o să vă aduceţi 


voi aminte... Poate vă aduceţi aminte pe drum, 
poate când o să ajungeţi în oraş... Plecaţi mâine 


dimineaţă la Pabaco şi poimâine luaţi 
cursa! Josef, treci pe la cancelarie şi du nota asta 
domnului Joachim! (les Reinhardt şi minorii 


Lindeman.) 

SCHULZE: Eu am înţeles ce nu-şi aducea aminte 

Josef. 

SCHAEFFER: Da, şi eu am înţeles, numai Kranz n-a 

înţeles de ce doamna Lindeman şi Wolfgang Beil 

nu dormeau. 

KRANZ: Nu era interzis. Mi s-a spus că au început sä 
lucreze mai bine, ieşeau primii la tăiat trestie 
şi mi s-a părut că... 

SCHAEFFER: Trebuia să ne spui şi nouă, Kranz. 

KRANZ: Mi s-a părut prematur. Am mai avut cazuri 
de îndreptare pe care le-am raportat şi pe 
urmă s-a dovedit că ne-am grăbit... 

SCHAEFFER: Da, ai dreptate. Fii atent pe viitor, 
Kranz, cine nu simte o oboseală firească după 
12—13 ore de muncă raportează-ne, nu e bine 
ca oamenii noştri să sufere de insomnii şi noi 
să nu cumpărăm medicamentele de care avem 
nevoie. 

SCHULZE: Dacă eram preveniti la timp, nu trebuia 
acuma să cheltuim bani ca să-i aducem înapoi. 
Înţelegi că trebuie să cheltuim nişte bani, nu? 

KRANZ: Poate că nu... 

MEINHARDT: Tot n-ai băgat de seamă, în zece ani, 
că în ţara asta banii cu cât lipsesc mai mult, cu 
atât trebuiesc cheltuiţi mai mulţi? 

SCHAFFFER: la uite-aici ce-a zis Meinhardt. EI şi 
Reinhardt, când vorbesc alţii, parcă stau la 
coadă, dar şi când vorbesc ei doi, ăilalţi rămân 
cinci kilometri indärät... (Râd toţi de se 
spetesc.) Bine, Kranz... Bine, Meinhardt, vedeti 
cum stati cu apa, reparati mai repede pompa 


aia, să nu dea iar peste noi vreo epidemie! 
Murim toţi până să ne vină vreun ajutor din 
Pabaco! Ca să nu mai vorbim de Trinidad. Aţi 
văzut că anul trecut, până sä ne vină 
streptomicina, au şi murit trei... 

KRANZ: N-a fost din pricina apei... 

SCHAEFFER: Poţi să ştii din ce pricină a fost? Toate 

la un loc, apa, alimentele, căldura... Fiţi atenţi! 

(les Kranz şi Meinhardt.) Viața in mijlocul 

naturii o fi ea frumoasă, dar moartea nu e frumoasă 

nicăieri. 

SCHULZE: Doar când nu ştii. 

SCHAEFFER: Si crezi că nu ştii? Totdeauna ştii, si 
dacă locul unde te prinde e frumos, poţi să-ţi 
dai seama ce plăcere e să vezi ce pierzi. 

SCHULZE: Şi dacă locul nu e frumos, nu e acelaşi 

lucru? SCHAEFFER: Nu, e şi mai rău! Crezi că e mai 

bine? 

SCHULZE: Ba nu cred de loc! 

SCHAEFFER: După tine, care moarte crezi că e mai 

bună? SCHULZE: Cred că de glonţ, dar uneori ţi se 

pare că e mai bine dacă ai fi aruncat în valuri! 

SCHAEFFER: Şi alteori? 

SCHULZE: Alteori, în somn... 

SCHAEFFER: Părerea mea, Schulze, după o matură 
gândire, e că cea mai bună moarte e moartea 
altuia! Am citit în nu ştiu care satiric englez, 
că ar fi scris acest epitaf pentru mormântul lui: 
„Călătorule, aici zac eu şi citeşti tu, mai bine ai 
zăcea tu, şi-aş citi eu!“ Perfect de acord! 

SCHULZE: Nu totdeauna. Mi se întâmpla ceva ciudat 
câteodată în avion, când îl prindeam în vizor pe 
Ivan. Era foarte impetuos şi se repezea în ai 
noştri foarte viteaz, dar nu ştia că bătaia mea 
era mai lungă ca a lui. In fine, număram 
secundele când aveam să-l ciuruiesc şi îl 
vedeam în minte prăbuşindu-se cu focul după 


el. Chiar asta se şi întâmpla! Apăsam pe 
mitralieră şi odată îl vedeam arzând! Mă luam 
pe urmă după paraşuta lui şi îl găuream în aer! 
Uite, ziceam, ce frumos e să mori aşa, în aer!... 
Şi la alt atac mă uitam cum mă ia la ţintă. Ei, 
ziceam! Trage, hai! Trăgea el, dar... 

SCHAEFFER: S-ar părea că suntem o naţiune de 
sinucigaşi, Schulze, dar nu suntem, nu-i aşa? 

SCHULZE: Nu, de ce? Eram doar foarte obosiţi! 
Aşteptam foarte incordati victoria, si nu 
venea... Vedeam cä suntem mai tari, dar... 
(Reinträ Katrin.) 

SCHAEFFER: Ai văzut, băiatul ăsta care a venit. Ştie 
să piloteze... 


SCHULZE: Da... 

SCHAEFFER: De ce-o fi venit? Nu părea să-şi fi 
vândut acasă tot ce avea să-şi plătească 
drumul. 

SCHULZE: Nici mie nu mi s-a părut. 


SCHAEFFER: Si am impresia, de asemenea, că nu e 
în situaţia nimănui de-aici, să fie o problemă o 
mie de dolari ca să poată să se întoarcă iar în 
Europa. Cred că îi are! Ce l-o fi atras spre noi? 
Un profesor de limba germană în Franţa e 
totdeauna bine plătit. 

SCHULZE: Da, dar ce ne priveşte pe noi? Cine ştie 
ce-l împinge din urmă! O fi făcut ceva pe-acolo! 

SCHAFFFER: Nu l-ar fi recomandat Misiunea! O sä 
trebuiască să-i facem rost de material didactic. 

SCHULZE: O să-i facem, avem acuma mijloace să 
infiintäm şi-o şcoală. Aşa înfloresc civilizațiile, 
când se creează undeva condiţiile materiale 
necesare, apar şi băieţi 
de-ăştia, care dacă nu sunt altceva decât ceea 
ce par, atunci sunt de fapt excedentul unei 
civilizaţii din altă parte. 


SCHAEFFER: Ce zici, Katrin? 

SCHULZE: Eu am plecat. 

SCHAEFFER: Bine, Schulze. Ei, Katrin? 

KATRIN: Ce să fac cu paşaportul domnului care a 

venit? SCHAEFFER: Faci ca de obicei, i-l retii şi te 

duci pe urmă cu el într-o zi la Pabaco să-l înregistreze 
la poliţie. 

KATRIN: Mi s-a părut ciudat ce v-a spus, că nu vrea 
să mai audă de dumneavoastră... 

SCHAEFFER (râde): Nu vrea omul, ce poţi să-i faci... 
Pare băiat bun, s-ar putea să aibă dreptate 
Schulze... Să fii profesor într-o şcoală oarecare 
în Franţa e o banalitate, sunt mii de astfel de 
profesori, în timp ce aici... Altceva! 

KATRIN: Credeţi? 

SCHAEFFER: De ce să nu cred?! 

KATRIN: N-ai zice că are o figură de visător... 

SCHAFFFER: Aşa e, ai observat si tu? Parcă are 
plumb în ochi! Dar mie tocmai asta mi-a plăcut 
la el, a venit pe jos trei sute de kilometri... 
(Râde.) Are sânge german în vine... Nu s-ar 
zice că ţi-a plăcut... 

KATRIN: Nu e vorba dacă mi-a plăcut mie sau nu mi- 
a plăcut... 

SCHAEFFER: Atunci ce e? 

KATRIN (ezită; cu un devotament sincer): Nu trebuia 
să-l lăsaţi să vă spună că... Ce e asta că nu vrea 
să mai audă de... Dacă fac toţi la fel... (Tăcere.) 

SCHAEFFER (ezitând şi el): Dacă se acomodează, să 
ştii că nu-l ţinem noi numai profesor, îl facem 
şef, Joachim a îmbătrânit... Bine, Katrin! Mai 
vorbim noi. (Katrin iese.) 


Scena a 2-a 


Piaţa coloniei, unde e şi biroul lui Katrin. 
Colonişti, bărbaţi şi femei; Katrin, Paulescu. 


KATRIN (intră în biroul ei): Să vină domnul Paulescu. 
PAULESCU (intră): Eu sunt. Bună ziua. 
KATRIN: Bună ziua. Luaţi loc, domnule Paulescu, 


dati-mi pasaportul dumneavoasträ. (Scrie intr- 
un registru.) PAULESCU: Spuneti-mi vä rog, 
domnisoara, colonia are politie locală? 
KATRIN: Nu. 


PAULESCU: Şi cum controlează autorităţile de 
district viaţa civilă de-aici? 

KATRIN: Colonia depinde de orăşelul Pabaco. 

PAULESCU: Deci primarul de-acolo, si toate 
autorităţile constituite, îşi exercită legalitatea 
şi asupra coloniei voastre? 

KATRIN: Desigur. 

PAULESCU: Fiindcă vreau să plec chiar azi după 
amiază la Pabaco, să mă prezint primarului şi 
şefului cu învăţământul. Fără ajutorul lor n-o 
să putem face rost de material didactic. 

KATRIN (după o tăcere): La ce oră vreţi să plecaţi? 

PAULESCU: Exact ca să nu m-apuce noaptea pe 

drum. 

KATRIN: Când plecaţi, veniţi să vă dau paşaportul. (îi 

dă o hârtie.) Domnule Paulescu, v-am repartizat la 
detaşamentul lui Reinhardt, puteţi, până una 


alta, să învăţaţi să tăiaţi trestie. Mergeţi acum la 
domnul Joachim... De altfel, văd că sunteţi de 
mult pregătit pentru clima de-aici, sunteţi ars 


de soare. Tineti braţul aşa, cu mâna pe şold. 
Räsuciti puţin cămaşa. 

PAULESCU: Ce este? A! 

KATRIN: Se obişnuieşte când treci dintr-un continent 
în altul. (li înfige acul în braţ şi îi face o injecție.) 
PAULESCU: Va să zică, dumneata cumulezi mai 
multe funcţii în colonie. 


KATRIN: Suntem puţini cei care ştim să facem şi 
altceva decât să cultivăm cereale şi să creştem 
vite. Esti binevenit, domnule Paulescu! 
Conducerea noastră o să aibă neapărată 
nevoie de dumneata, dar o să te rugăm întâi să 
lucrezi într-un detaşament, să cunoşti, ca să 
zic aşa, pe cont propriu viaţa coloniei. 
Autoritatea dumitale asupra coloniştilor va fi 
pe urmă la fel de mare ca şi a noastră. 

PAULESCU: Deci, îmi vorbeşti în numele conducerii? 

KATRIN: Da. 

PAULESCU: Şi nu e de dorit să am vreo iniţiativă?! 

KATRIN: Nu înainte de a lucra într-un detaşament. 
Dacă doreşti, poţi să pleci la Pabaco, dar noi 
zicem că e mai bine să laşi chestiunea şcolii pe 
seama coloniştilor, 
să-ţi faci întâi un nume bun printre ei, şi abia 
pe urmă să punem problema şcolii. Cei din 
Pabaco n-or să ne ajute, aşa că va trebui să 
recurgem tot la braţele alor noştri. 

PAULESCU: Câţi copii sunt în colonie? 

KATRIN: Cel puţin două sute. 

PAULESCU: Si toţi sunt analfabeți? 

KATRIN: Nu e nimeni analfabet. 

PAULESCU: Nu înţeleg. 

KATRIN: Domnule Paulescu, eu aş putea să te fac să 
înţelegi, că nu mă doare gura, dar nu suntem 
siguri că doreşti cu adevărat să devii colonist 
aici la noi; începe întâi şi lucrează şi atunci o 
să ne convingi... 

PAULESCU: Aşadar, eu trebuie să vă conving pe voi 
că vreau să devin colonist, şi nu voi că aveţi 
nevoie de încă unul. 

KATRIN: Bineînţeles. Nu putem primi pe cineva care 
nu vrea să vină. Ar fi absurd! 

PAULESCU: Ai dreptate. Beneficiarii civilizaţiilor 
înfloritoare uită cu timpul că voinţa indivizilor 


care le-au creat trebuie mereu dovedită şi de 
aceea încep la un moment dat s-o admire la 
barbari. Stupid adevăr! Nu mă voi conforma 
lui, stimată domnişoară, şi voi începe prin a 
refuza să vă dovedesc că vreau să devin 
colonist. Voi fi fără dovezi. 

KATRIN: Nouă ne e indiferent pe ce cale veţi veni 
spre noi, 
v-am spus că sunteţi binevenit. Dar v-am 
arătat calea cea mai uşoară. 

PAULESCU: Adică? 

KATRIN: Trebuie să incepeti prin a vă câştiga hrana 

şi dreptul de a locui într-una din casele noastre. 

N-avem posibilitatea să vă avansăm ceva din 

viitorul dumneavoastră salariu de profesor şi 

nici nu vă putem ţine, chiar dacă dumneavoastră 
aveţi bani; coloniştii au să creadă că vi i-am dat 
noi, din fondul comun. 

PAULESCU: Se contează deci pe ceea ce oamenii pot 
crede în rău? 

KATRIN: Domnule Paulescu, numai răul e dăunător, 
şi e normal să ţinem seama numai de el. Ceea 
ce oamenii pot crede în bine, întrucât ne poate 
interesa în cazul de faţă? Sigur, cei mai mulţi 
se vor bucura că vom avea printre noi un om 
învăţat, care va avea grijă de copiii noştri, dar 
întâi că nu toţi au copii şi, în al doilea rând, noi 
nu trăim încă bine ca să ne gândim la ce ne-ar 
folosi să plătim un profesor... Dacă acest 
profesor începe prin a-şi plăti singur salariul, 
muncind cu ei împreună, atunci.. 

PAULESCU: Am înţeles! Nu voi mai pleca la Pabaco! 

KATRIN: Mă bucur sincer! Aş fi regretat dacă ne 

părăseaţi. PAULESCU: Aşa este, domnişoară, ne 

place să fim împreună, cei de-o vârstă, şi nu sunt 
decât câţiva ani când avem chipuri frumoase, 
oriunde ne-am duce pe pământ. Sunt şi eu 


nedumerit să te găsesc pe dumneata pe aceste 

locuri. De unde vii? 

KATRIN: Din Germania! Nu mi-aduc aminte de lungul 
voiaj pe care l-am făcut, ştiu doar că mi-era tot 
timpul somn şi din când în când vomitam. 
Eram foarte mică! 

PAULESCU: Şi cine te aducea? 

KATRIN: Tata. Mama murise în Berlinul în flăcări, 

parcă le văd... 

PAULESCU: Înţeleg. Tatăl dumitale era nazist, unul 

din cei mai mari, probabil, care a putut fugi. 

KATRIN: Nazist? Ce este asta? 

PAULESCU: Partizan al lui Hitler. 

KATRIN: Cine era Hitler? 

PAULESCU: Fuhrer-ul Germaniei. 

KATRIN: Fuhrer! Nu ştiu, mie tata nu mi-a spus nimic 
de când îl ştiu. 

PAULESCU: Şi unde e acum tatăl dumitale? 

KATRIN: A murit acum trei ani. El era şeful coloniei. 

PAULESCU: Şi nu te-a învăţat istoria Germaniei? 

KATRIN: Mă ducea cu o şaretă la şcoală, eram mai 
aproape de Trinidad, într-un sat, da' nu prea 
m-am omorât cu învățatul. Pe urmă am venit 
aici şi mi-am spus: colonia are nevoie de-un 
sanitar. Şi m-am băgat să învăţ în spitalul din 
Pabaco... 

PAULESCU: Nu m-aş mira sä aud că faci şi operaţii 
cu un simplu cuţit, pe care îl smulgi de la 
centura cutărui colonist. 

KATRIN: Nu, de ce să fac aşa? Se vindecă singur! 
PAULESCU: Asa e! Iată secretul de bază al medicinii! 
Şi unde îl găsesc pe acest domn Joachim? 
KATRIN: August! Du-te şi arată-i unde îl poate găsi 

pe domnul Joachim. (Paulescu iese.) Spune-i 


domnului Joachim să treacă deseară pe la 
mine. Dă-i hârtia asta. 


Scena a 3-a 


Într-o parte a câmpiei coloniei, plină de 
verdeață şi lumină, băieţi şi fete pasc 
vitele şi se joacă. Holz, Hanna, Wilhelm, 
Paulescu, Joachim. 


UN BĂIAT (care a încercat să treacă pe sub un 
ciomag şi a căzut; rumoare, râsete): Cu o 
singură mână nu se poate! (Figura se repetă 
de către alţii, si cad; râsete, rumoare veselă.) 

HANNA: Unde te uiţi, Wilhelm? Încearcă si tu, si 
dacă n-o să cazi, să ştii c-o să mä mărit cu tine 
chiar mâine. 

HOLZ (strigă): Uitaţi-vă aici acuma, ia faceţi loc să 
vedeţi cum o să trec eu, şi cu dreapta, şi cu 
stânga. 


(Paulescu şi Joachim intră şi privesc; lui Holz 
îi iese Jocul cu uşurinţă.) 


PAULESCU: Domnule Joachim, cine e acest 
ludibundus de colo? 

JOACHIM: Poftim? 

PAULESCU: Cine e băiatul ăla, care se pricepe să 
facă figurile alea, de se uită toţi la el cu gura 
cäscata? 

JOACHIM: Un băiat... 


PAULESCU: Adevărat, puteam să cred că e un 
hermafrodit, vesel cum e! E un băiat vesel! 

JOACHIM: Cel mai vesel... 

PAULESCU: Cum îl cheamă? 

JOACHIM: Holz... 


(Se îndepărtează. Holz se apropie de Hanna; se 
aşează.) 


HOLZ: Am auzit ce i-ai spus lui Wilhelm... 

HANNA: Pe toate le auzi tu... Mai bine ai auzi mai 

puţine... HOLZ: De ce?... 

HANNA: Aşa... 4 

HOLZ: Ce zici de domn’ profesor? Imi pare rău că nu 
e şi el mai voinic... (Mirat.) Dar am auzit că a 
venit de la Trinidad pe jos... O fi adevărat? 

HANNA: De, mai ştii... Du-te şi tu şi întreabă-l. 

HOLZ (râde): Lasă, c-o să-l întreb eu... (Täcere; 
Hanna dă să se îndepărteze.) 

UN BĂIAT (fluierä cu limba täräneste, lung si 
gälgäit): A trecut o zebră, hai după ea. 

ALT BĂIAT: Vedeţi să n-o prindeti! (Fug toti, Holz şi 
Hanna rămân singuri.) 

HOLZ: Nu ştiu ce ţi-a plăcut ţie totdeauna la 
Wilhelm! Ia spune, Hanna, chiar te märiti cu 
el? 

HANNA: De ce să nu mă mărit, nu-l opreşte nimeni să 

mă ia. 

HOLZ: Ce vrei să spui? Că pe mine mă opreşte? 

HANNA (râde): Ha! 

HOLZ: De ce râzi aşa? Zău, eu... Dar nu ştiu de ce, 
când mă apropii de tine, parcă mi-e frică de 
ceva... Adică nu când mă apropii, când te uiţi 
la mine, nu ştiu ce ai în ochi... 


HANNA (râde): Ha, frică de mine, auzi ce zice! Mai zi 
o dată! Ştiu eu de cine ţi-e ţie frică, cât eşti de 
mare! 

HOLZ: Hanna, eu ştiu că într-o vreme tu vorbeai 
altfel cu mine, eu mă gândeam chiar că într-o 
zi... 

HANNA: Când a fost asta? 

HOLZ: Când a murit tatăl tău, dar atunci am aflat că 
erai în vorbă cu Wilhelm şi... 

HANNA: Şi? Ce-ai avut cu Wilhelm? Ce-ţi făcuse? 

HOLZ (nedumerit): Mie? Nimic! Dar ce i-am făcut eu 

lui? 

HANNA: A! Tu nici măcar nu ţii minte! Holz! Ce bine 
ar fi ca tu să mori! 

HOLZ (râde): Ce voce duioasă poti să ai tu! (Trist.) 
Da de ce vorbeşti cu mine aşa? 


Scena a 4-a 


Pe malul unui râu, sub nişte arbori, la umbră; 
colonişti 
bărbați şi femei; apoi Winter, Paulescu, Hanna. 


ÎNTÂIUL COLONIST: O vedeam cu ochii noştri în 
oraş, era o fată... Era aşa de... Nu ştiu cum să- 
ti spun... 

AL DOILEA COLONIST: Aşa cum e Katrin? 

INTAIUL COLONIST: Nu, că era blondă şi avea nişte 
ochi albaştri. 

AL TREILEA COLONIST: Cum e Hanna Hecker? 

ÎNTÂIUL COLONIST: Nu, că era aşa mândră! Mi- 
aduc aminte cum treceam pe lângă Paulskirche 
din Frankfurt pe Main, unde eram electricieni, 


uite aşa ne scoteam şepcile, până la genunchi, 
în faţa ei, câte şase inşi, şi ea ţinea fruntea sus 
şi nu ne răspundea nici măcar printr-o mişcare 
a capului, ci prin pleoape, le lăsa doar aşa, în 
jos, că ne-a văzut... Ehe! M-am căsătorit, a 
venit războiul, am venit pe urmă aici... Am 
aproape cincizeci de ani, şi tot n-o uit... Ce s-o 
fi ales de ea... 

AL TREILEA COLONIST (râde de se înăbuşă): N-ar fi 
rău să faci un drum până la Frankfurt pe Main, 
s-o vezi... He-he-he! He-he-he! He-he-he! 

ÎNTÂIUL COLONIST (schimbă vorba): Uitaţi-vă, 
Winter a făcut rost de portocale. 

AL. DOILEA COLONIST: Winter ăsta mănâncă tot 
timpul, şi când te uiţi la el, parcă e o gloabă. 

AL TREILEA COLONIST: Cică într-o zi l-a chemat 
domnul Joachim să spele pe jos în birou. Sub 
pat era oală cu arpacaş cu prune şi carne. Nu- 
ş'-ce face domnul Joachim şi iese niţel pe- 
afară... Când se întoarce, Winter nu mai era. 
Scoate domnul Joachim capul pe geam şi 
strigă: Winter! Nimic. Pierise Winter. Căutaţi-l 
cineva, zice, să vie să termine de spălat pe jos, 
unde dracu să-l ia s-a cărat? Şi se aşază să 
lucreze la birou. Când odată aude aşa, de sub 
pat, un clefăit ca de câine care se îneacă cu 
ce-a înghiţit, şi se apleacă domnul Joachim şi îl 
vede acolo. „leşi afară“, zice. Winter se uita la 
el holbat. „leşi afară“, zice domnul Joachim. 
Nu vrea să iasă de-acolo, până l-a apucat 
domnul Joachim de-un picior si l-a tras. (Râd.) 

AL DOILEA COLONIST: Să-l lăsăm să se apropie. Nu 

__văuitaţila el. 

INTAIUL COLONIST: I se vede cămaşa umflată la 
spate, le-a dat mai pe spinare, să nu se bage 
de seamă. 


AL DOILEA COLONIST: Şi dacă nu se opreşte, ce-i 

facem? 

AL TREILEA COLONIST: Îl strigăm. Lăsaţi, că-l strig 

eu, Winter, unde ai plecat? Treci încoace, că peste 

un ceas trebuie să plecăm, treci şi te odihneşte! 

(Intră Winter.) 

WINTER (înghite speriat): Nu, că eu mă duc acum să- 
i spăl rufele domnului Joachim, nu mai merg la 
trestie. (Coloniștii năvălesc asupra lui, îl apucă 
de picioare şi îl întorc cu capul în jos, luându-i 
portocalele.) 

ÎNTÂIUL COLONIST: Winter, dacă îmi speli şi mie 
izmenele, iti dau şi cämäsile. 

WINTER: Du-te dracului. 

AL DOILEA COLONIST: Ce portocale bune! De unde 
le-ai luat, Winter? 

ÎNTÂIUL COLONIST (se opreşte): Dă-mi şi mie una. 

AL DOILEA COLONIST (ii dä): Ce mai face dom’ 
profesor? Mai zace? 

A DOUA COLONISTĂ: Nu, i-a mai trecut... Lucrează! 

ÎNTÂIA COLONISTĂ: Zice el că e profesor! 

AL DOILEA COLONIST: E chiar profesor! 

AL TREILEA COLONIST: Ti-as spune eu ce fel de 
profesor e! E el profesor cum sunt eu primar la 
Pabaco. 

ÎNTÂIA COLONISTĂ: Cine ştie ce-o fi făcut pe-acolo 
de unde vine! 

ÎNTÂIUL COLONIST: Aşa e, ce-o fi cu Holz, nu 

înţeleg. 

AL TREILEA COLONIST: Holz, spunea Fliesbach, 
chiar cu o zi înainte, a rebotezat pe Peter 
Schmitz, şi-acuma are Peter... (Isi arată gura si 
face un gest elocvent.) Râdea Fliesbach. De ce 
râzi, zic, tâmpitule? 

AL. DOILEA COLONIST: De ce râdea? 

AL TREILEA COLONIST: Asta l-am întrebat şi eu, şi îl 
văz că se strâmbă... 


ÎNTÂIUL COLONIST: Fliesbach ăsta! 

INTÄIA COLONISTĂ: Spune-le ce-a pätit Hanna azi. 

A DOUA COLONISTĂ: De dimineaţă, când s-a dat jos 
din pat, odată am auzit-o din curte cum scoate 
un țipăt. Am crezut c-a muşcat-o vreun 
păianjen negru de picior, iti spărgea urechile... 
Ne-am dus la ea, i-am turnat o găleată de apă 
în cap, şi a leşinat... 

AL DOILEA COLONIST: Ce se întâmplase? 

A DOUA COLONISTĂ: Îşi cumpărase şi ea o pereche 
de pantofi de lucru, că avea picioarele pline de 
răni, nu mai putea să meargă desculta. Ieri a 
adus domnul Joachim zece perechi de la 
Pabaco. Şi noaptea nu se ştie cine i le-a 
schimbat cu unii rupti. 

AL DOILEA COLONIST: Ce vorbeşti! 

A DOUA COLONISTA: Da, acuma umblă iar desculta. 

ÎNTÂIUL COLONIST: Domnul Schulze tot nu s-a 
întors cu madam Lindeman şi Wolfgang de la 
Trinidad. 

AL. DOILEA COLONIST: O să se întoarcă ei! D-aia 
tăiai tu azi la trestie de-ai fi zis cä-ti gätäi 
singur turloaiele cu cosorul, de grija lui madam 

= _ Lindeman şi a lui Wolfgang? 

INTAIUL COLONIST: Cum o mai fi la Trinidad? Ce-as 
mai da sä mä mai văd o dată in Trinidad! 

AL DOILEA COLONIST: De ce, te-ai näscut in 

Trinidad? 


(Prins de o exasperare bruscă, întâiul colonist îl 
loveşte; 

nu sare nimeni, se despart singuri, disperaţi şi 
istoviţi.) 


PAULESCU (intră): Bună ziua. 


AL DOILEA COLONIST (vesel): Bună ziua, domn’ 
profesor. Cum merge? 

PAULESCU: Mai bine. 

AL DOILEA COLONIST: Cum e când aruncaţi două 
priviri în viaţă? Asta a spus-o cutare poet, nu-i 
aşa, domn’ profesor? 

PAULESCU: In orice caz, după dumneata, mai bine 
decât când iti arunci una în cărţi. 

AL DOILEA COLONIST: Numai că omul nu are trei 
priviri, domn ’ profesor! 

PAULESCU: Are un ochi la spate, numai să nu dormi 
cu el, să te pomenesti cu cineva ca-ti dä una 
dupä ceafä, in semn de prietenie, si-ti furä si 
pantofii din picioare. 

AL DOILEA COLONIST: Asta e ca o glumä, domn' 

profesor. PAULESCU: Ce vrei sä spui? 

AL DOILEA COLONIST: Nimic. 

PAULESCU: Ba da, te crezi nemuritor si induri orice, 
si fiecare räsärit de soare il vezi dintr-o groapä 
din ce în ce mai adâncă. Până n-o să-l mai vezi 
de loc. 

AL DOILEA COLONIST: Din contră, domn’ profesor, 
sunt prea muritor, şi nu de groapă mi-e frică, 
ci de foame şi de sete. Nici un om nu le 
suportă. 

PAULESCU: Cine îl pune să le suporte? Cu speranţa 
în inimă, face tot felul de josnicii, şi când alţii 
mor pentru el, ca să-l elibereze, îl găseşti 
mâncat de gärgärite pe dinăuntru. 

AL DOILEA COLONIST: N-o să trăiţi mult, domn’ 

profesor, dacă o să puneţi la inimă 

suferinţele unei fete. La noi în colonie nu trebuie 
să vă îndrăgostiţi. 

PAULESCU: Nici nu mă voi îndrăgosti şi nici nu mă 
interesează suferinţele cutărei fete. (Intră 

Hanna.) 


AL DOILEA COLONIST: Hanna, uite, domn' profesor 
ne ia pe noi la rost din pricina ta. 

ÎNTÂIA COLONISTĂ: Cică o să cădem nu ştiu unde! 

INTAIUL COLONIST: Si o să ne mănânce gärgäritele. 

AL TREILEA COLONIST: Succes, domn’ profesor. 

(Pleacă.) 

AL. DOILEA COLONIST: Şi dacă o să ajungi şef... 

ÎNTAIUL COLONIST: Apă şi pâine ne-ajunge, domn’ 
profesor, iar zahăr avem destul, bere nu prea 
avem, şi când o să îmbătrânim, să nu cădem în 
gaura aia în care zici şi să murim ca nişte 
câini... 

AL DOILEA COLONIST: Să ai grijă de noi, domn’ 
profesor. (les toți.) 

PAULESCU: E adevărat ce-am spus, domnişoară, n-o 
să mă îndrăgostesc de vreo fată de-aici, dar pe 
tine îmi place să te văd. Când mă uit la tine, 
mă simt tot atât de singur şi de fermecat ca în 
mijlocul unei grădini. De mult vroiam să te 
întreb, chiar de când te-am văzut, care e 
porcul care a grohăit prima oară prin grădina 
asta? Fiindcă frumuseţea excită mai tare pe 
desfränati decât pe virtuoşi... De ce nu-mi 
răspunzi? Nu cumva nu e adevărat? 

HANNA: Nu. N 

PAULESCU: Cum se poate? Înseamnă că toţi băieţii 

de-aici se întrec unii pe alţii care să fie mai 

cumsecade. 

HANNA: Nu. 

PAULESCU: Atunci eşti îndrăgostită! 

HANNA: Nu sunt. 

PAULESCU: Foarte bine, nici să nu te indrägostesti 
curând, fiindcă atunci ai să începi să miroşi a 
bărbatul cu care ai să te culci, şi steaua ta o să 
apună. 

HANNA: Steaua mea o să-mi apună şi-aşa! 


PAULESCU: S-ar zice, domnişoară, că ceva te 
împiedică să trăieşti cum ti-ar plăcea. Bänuiesc 
că faptul că eşti frumoasă şi că nu eşti în 
acelaşi timp vicleană. Sau eşti?! 

HANNA: Nu pot să stau de vorbă cu nimeni. Şi atunci 
nimeni nu stă cu mine de vorbă. 

PAULESCU: Vrei să spui că nimeni nu-ţi face curte?! 

HANNA: Da. 

PAULESCU: Şi crezi că am să pot eu să aflu de ce? 
Primul lucru pe care îl află în viaţă o fată, chiar 
dacă e proastă din naştere, sunt duşmanii ei. 
Azi-noapte ti-au furat pantofii, cine ti i-a furat? 

HANNA: Nu ştiu. 

PAULESCU: Nu cumva eşti proasta satului? 

HANNA: Nu. 

PAULESCU: Atunci cum de nu ştii cine ti i-a furat? 
(Aparte.) Foarte ciudat, i se fură ce poartă în 
picioare, dar nu ce are între picioare. (Fetei.) 
N-oi vrea să spui acuma că eşti zeiţa coloniei, 
de nu se atinge nimeni de tine?! 

HANNA: Dacă mi-au furat pantofii, cum o să fiu zeiţa 
coloniei? 

PAULESCU: Ti i-o fi furat o femeie, nu un bărbat! 

HANNA: Dă-i dracului de pantofi. O să merg şi 
desculţă. (Täcere.) 

PAULESCU: Asta înseamnă că vrei ceva de la mine! 

(Täcere.) HANNA: Din pricina lui. Dar şi lor le e frică, 

nu pun mâna 
să-i înfigă un cosor în spinare. Nici nu ştii ce le 

face! Uită-te la câte unul cum umblă săptămâni de 
zile cu nasul şi gura strivite. Şi măcar dacă ar fi 
adevărat ce zic unii, că eu nu zic că nu e şi el băiat 
bine făcut, dar măcar să-mi fi dat şi el o dată 
bună ziua, de faţă cu toată lumea, ce mai faci, 

Hanna? Atunci de unde? Şi să-i vezi cum stau jos 

cu gura năclăită de sânge, şi ai zice că sunt şi veseli, 

ptiu! Când vine câte unul nou, fac circ mare şi tac 


din gură, nu-i spune nimeni äluia să se ferească, 

şi mă mir că nu ti-au făcut si tie până acuma, dar n-o 

să scapi, uite, eu iti spun să ştii! (Täcere.) 

PAULESCU (aparte): Credeam că cunosc destul limba 

asta, ca să înţeleg orice mi-ar spune cineva. 

(Fetei.) Aşadar, Hanna, până la urmă tot despre o 

istorie încâlcită, cu un băiat, e vorba! 

HANNA: Care băiat? 

PAULESCU: Ala care zici că nu ştiu ce le face la 
ceilalţi şi o să-mi facă şi mie din pricina ta. 

HANNA: O să-ţi facă, da' nu din pricina mea. Unul 
singur a scos o dată un cuţit din buzunar şi i-a 
spus: Dacă te apropii, te omor. Şi l-a lăsat în 
pace. Asta să faci şi tu. (Fata scoate un cuţit 
mic din buzunarul pantalonului ei de lucru, şi i- 
1 dă.) Mi-au furat ei pantofii, le-am furat şi eu 
lor un cuţit. Bagă-l aici în pământ, lângă 
buturuga asta, şi în ziua când o să te „boteze“, 
aflu eu şi-ţi spun din vreme să vii să-l iei. (Sapă 
pământul şi ascunde cuțitul.) Dar sä nu uiţi 
unde e! 

PAULESCU: Hanna, văd că ai pus ochii pe mine, 
bravo! He, era gata să te cred neroadă. Se 
spune că dacă te iei după măgar, te duce la 
stâna. Dar dacă te iei după o fată, nimeni nu 
poate să spună unde te duce. Fiindcă ai furat 
cuțitul, lasă-l aici îngropat, dar uite ce te rog, 
spune-i băiatului ăluia că nu e sigur dacă 
atunci când o să vrea el să mă „boteze“, cum 
zici, eu o să pot să-i fac pe plac, mai ales că 
asta e, după cum am înţeles, un fel de obicei, 
dar spune-i că nu e sigur că o să pot. 

HANNA: Să nu cumva! Iti strâmbă gura şi-ţi rupe 

dinţii. PAULESCU: Gura se drege singură şi dinţii se 

pot pune la loc, Hanna, să ştii că n-o sä mä 
convingi tu să-l umilesc pe băiatu' ăsta, care 
probabil că nu te iubeşte fiindcă e prea îngâmfat. 


HANNA: Nu e adevărat. Nu pentru mine vreau, 
pentru tine. Mi-a plăcut şi mie o dată un băiat, 
tineam foarte mult la el, era prieten cu tata, 
adică tată îi jurase lui taică-său să aibă grijă de 
el. Şi când a murit şi tata... 

PAULESCU: Da’ tat-säu unde a murit? 

HANNA: Cică la Berlin, demult, noi eram mici, nu mai 

ştiu cum a fost, cică era război... Povestea tata 
când nu era Wilhelm de faţă, a trecut pe sub o 
poartă şi i-a căzut lui tat-său o bombă drept pe 
el, l-a zburat în bucăţi, şi o bucată de carne i-a 
căzut şi lui tata uite aici pe umăr, si el o dată a 
zvâcnit aşa din umăr, s-o arunce jos. 
D-aia tata a rămas pe urmă cu zvâcnitura asta, 
nici un doctor, zicea, nu poate să-l vindece, căi 
se lipise pe umăr, n-a putut s-o dea jos dintr-o 
zvâcnitură. Uite aşa făcea, dar nu tot timpul, 
erau zile când nu se vedea. Da' el zicea că tot 
simţea... 

PAULESCU: Şi mama lui Wilhelm ăsta trăieşte? 

HANNA: Nu mai trăieşte nici ea, spunea tata că a 
murit în adăpost, înecată de apă. 

PAULESCU: Ce fel de apă? 

HANNA: Nu ştiu, aşa zicea că erau într-un tunel, sau 
adăpost, şi a dat apa peste ei şi i-a înecat pe 
toţi, că erau mulţi. 

PAULESCU: Şi Wilhelm cum a scăpat? 

HANNA: Wilhelm era la ţară, la bunica lui, tata a 
găsit-o ca vai de capul ei, îi dărâmase casa un 
tanc, dar ea şi Wilhelm tot mai trăiau. 

PAULESCU: Aha! Şi tatăl tău l-a luat cu el. Dar 

maică-ta? 

HANNA: Nu, că nu l-a luat chiar atunci, mai târziu, 

când am venit aici. Mama trăieşte, dar n-a vrut să 

vină cu tata, au divorţat, nu ştiu ce-au făcut. 

PAULESCU: Si iti plăcea de Wilhelm! 


HANNA: Îmi plăcea foarte mult, dar după ce a murit 
tata, nu ştiu ce s-a întâmplat cu el, săracu, 
parcă s-a blegit... adică nu... Imi vine să plâng 
când mă gândesc la el. 

PAULESCU: Da' ce, a murit? 

HANNA: N-a murit, dar s-a făcut aşa blând şi duios. 
— Cum e, Wilhelm? — Cum să fie, bine... Ce-i 
spui, aia zice şi el. 

PAULESCU: Aşa o fi firea lui! 

HANNA: Nu, că nu era aşa, s-a făcut din ziua când a 
împlinit douăzeci de ani; i s-a întâmplat şi lui 
„să-l boteze” Holz. Cică nu se putea, împlinea 
douăzeci de ani, îşi mai băteau şi joc! Da' mi-e 
necaz că el ştia, şi înainte să-i dea Holz una şi 
să-l arunce jos, parcă râdea, nu ştiu ce era în 
capul lui, credea că dacă îl vede Holz aşa 
zâmbind, o să-l lase în pace. Fiindcă pe unii îi 
lasă... Dar şi ăia... (Gest.) Şi de-atunci nu-mi 
vine să mai schimb vorbă cu nici unul, mă uit, 
şi când le văd 
câte-un dinte lipsă, parcă le văd faţa strivită şi 
zic că mai bine rămân fată mare decât să mă 
sărut cu vreunul. 

PAULESCU: Şi ei? 

HANNA: Ei, ce? 

PAULESCU: Cum lasă ei o fată frumoasă să nu pună 
nici unul mâna pe ea? 

HANNA: Nu ştiu! Unii spun că din pricina lui Katrin. 

PAULESCU: De ce? 

HANNA: Nu ştiu, sunt îndrăgostiţi de ea! 

PAULESCU: Ce vorbeşti?! 

HANNA: Sigur, domnul Schaeffer, cu Katrin şi cu 
domnul Schulze sunt şefii noştri, şi nu ştiu ce-a 
zis într-o zi de mine Katrin, şi de-atunci. 

PAULESCU: Interesanti băieţi! Si tie ţi-e frică sä nu 
ajung si eu ca Wilhelm! Dar ia spune-mi, 


Hanna, nu cumva pe domnul Schaeffer îl 
cheamă de fapt Martin Bormann? 

HANNA: Nu ştiu, n-am auzit! Cine e Martin 

Bormann? 

PAULESCU: De Hitler ai auzit? 

HANNA: Nu. 

PAULESCU: Hitler a fost Fuhrer-ul Germaniei, el a 
fost cu războiul, şi Martin Bormann era şeful 
cancelariei Reichului, al doilea după el, cum ar 
fi aici domnul Joachim. Ei, după război, au fost 
toţi spânzurați, şi se spune că numai Martin 
Bormann ar fi fugit şi ar fi 
pe-aici... 

HANNA: Nu ştiu, o fi, ela venit după ce a murit tatăl 
lui Katrin, şi domnul Schulze n-a zis nimic, da' 
lumea spunea că pe domnul Schulze îl lăsase 
tatăl lui Katrin şef. 

PAULESCU: Ce zici tu de poza asta? Seamănă cu 
domnul Schaeffer? 

HANNA: Cum o să semene? Ăsta e tânăr, domnul 
Schaeffer are peste şaizeci de ani! 

PAULESCU: Mergem la câmp. 

HANNA: Nu. Vreau să fac baie. 

PAULESCU: Vrei să faci baie cu mine? 

HANNA: Nu pot. 

PAULESCU: De ce? 

HANNA: Să te văd şi pe tine pe urmă pe jos... 

PAULESCU: Deci l-ai iubit întâi pe Wilhelm. 

HANNA: Trebuia să se întâmple în ziua aia şi să ne 
căsătorim... 

PAULESCU: Şi nu s-a mai întâmplat... 

HANNA: Nu. 

PAULESCU: Să ştii că eu am respect pentru fecioare, 
să nu-ţi fie frică de mine. 


HANNA: Nu mi-e frică! Fac baie cu tine. Dar să-mi 
juri că nici tie n-o să-ţi fie frică si ai să faci 
cum ţi-am spus. 

PAULESCU (o îmbrățișează): Cât eşti de frumoasă, 
Hanna, ce ochi ai, ce frumos e părul tău! (O 
sărută.) Niciodată n-am sărutat o gură mai 
dulce ca a ta. Niciodată o fată n-a tremurat în 
braţele mele cum tremuri tu. De frica mea 
tremuri? Îţi jur că am sä te ascult şi n-o să mä 
vezi căzând pe jos cu gura strivită. Mă crezi? 

HANNA: Te cred. 

PAULESCU (o sărută, ea se zbate cu violenţă): Atunci 
de frica mea tremuri! Ti-e frică... 

HANNA: Da... 


(Se sărută din nou, ea se zbate iarăşi, dar nu se mai 
desprind.) 


CORTINA 


ACTUL III 


Scena 1 


Într-o pădure la marginea coloniei. Paulescu şi Hanna 
dorm în iarbă. Prin apropiere se află acelaşi râu. 
Soarele 
apune. 


PAULESCU (se trezeşte): Ah, ar trebui să mă ţin 
departe de fata asta, mă adoarme lângă ea ca 
pe-un ţăran lângă o vită. Iat-o, stă întinsă după 
o zi de trudă si o clipă de dragoste. li place să 
zacă pe pământ. Ce bizar poate să fie sufletul 
unei fete, a venit la mine foarte neliniştită — 
probabil că tânărul Holz se pregăteşte să ofere 
coloniştilor spectacolul mult aşteptat —, nu mi- 
a spus nimic, şi apoi a adormit, ca şi când 
imbrätisärile noastre täcute i-ar fi istovit 
sufletul. Se produce un schimb, imi dä mie 
toate forţele ei, să nu mä las înfrânt de băiatul 
acela! Ca şi când nişte pumni pot înfrânge pe 
cineva! Ce s-o fi petrecând de fapt? (Se apropie 
în acest timp de un copac, bagă mâna într-o 
scorbură şi scoate de-acolo ceva.) 


HANNA (se trezeşte scoțând un țipăt de spaimă): 

Unde eşti? 

PAULESCU: Aici! Ce e cu tine? 

HANNA: Ce făceai acolo? Ce ai în buzunar? 

PAULESCU: Nimic, nişte bani... Mi-a spus Katrin că 
nu e bine să am bani şi i-am ascuns aici. Dar 
acuma cred că pot să... Ce e cu tine?... Aş vrea 
să mergem duminică la Pabaco, şi nu pot, eu 
să merg cu hainele mele bune, şi tu... Dar ce 
ai? Dormi cu ochii deschişi? 


(Hanna îşi trage brusc răsuflarea şi 
izbucneste în plâns; se întinde pe jos, 
se apucă cu mâinile de iarbă şi rămâne 
nemişcată; plânsul ei e total, 
năpraznic şi inexplicabil.) 


PAULESCU: Aşadar, ca să putem plânge, trebuie 
întâi să muncim, apoi să trăim o clipă de 
fericire, şi după aceea să dormim. De ce ne-am 
mai trezi dacă asta ne aşteaptă? (Fata îl 
ascultă în tăcere, apoi se ridică încet, ca după 
trecerea unui val.) 

HANNA: Si tata spunea! La început, zicea, ne 
cunoşteam unii pe alţii, ştiam de unde venim şi 
din ce am scăpat, şi acuma uite că nu mai ştim 
nimic. 

PAULESCU: Asta zicea el, dar tu nu ştii nici de unde- 
ai venit şi nici din ce-ai scăpat. Aşa că tu ar 
trebui să ştii... 

HANNA: Cum să nu ştiu? Sunt singură! 

PAULESCU: Dar sunt cu tine, putem să stăm acum 
linistiti şi să ne uităm amândoi pe cer cum trec 
norii. Stăm şi ne uităm. Avem totdeauna timp 
să aflăm ce ne paşte. 


HANNA: Înainte, mă culcam seara frântă, nu-mi păsa 
prea mult... Acum tremură inima-n mine. Şi tu 
zici să stăm linistiti... 

PAULESCU: De ce, nu mai poti să te culci ca înainte? 

HANNA: Nu, acuma mă gândesc mereu la tine... Intr- 
o vreme, înainte să vii tu, am început să umblu 
nespălată şi ruptă. Mi-a fost cel mai bine, dar 
mi s-a făcut scârba, 
c-am văzut că Wilhelm se uită la mine, ştii, 
parc-ar fi zis că se gândeşte, c-o să se facă şi el 
stăpânul meu... înainte nu-ndrăznea. 

PAULESCU: Inainte! Ce trecut poti tu să ai? 

HANNA: Parcă-l aud şi acuma pe tata prin casă, când 
sunt singură, şi-mi aduc aminte de el: Hanna, 
zicea, cum faci tu, când pui mâna pe ceva 
parcă se face lună în jurul tău! Sä nu te märiti 
decât cu unul care s-o îndrăgosti întâi de 
mâinile tale. 

PAULESCU: Ia să ti le vad şi eu. , 

HANNA: Sunt uşoare, să ştii. Simti ceva? (li pune o 
mână pe umăr.) 

PAULESCU: Adevărat, parcă e o atingere de pisică 
sau de pasăre. Cine ţi-a spus? 

HANNA: Wilhelm. Se topea când îi dădeam o mână. 
Dar asta mai demult... 

PAULESCU: Ai prea multe daruri care te împing prea 
aproape de ceea ce crezi tu că trebuie să fie 
viaţa ta. Când mă uit la tine, văd că te uiţi şi tu 
la mine şi mă ai în gând în acelaşi fulger al 
clipei. De unde ştii cine sunt eu? 

HANNA: Să zici că vrei să pleci de-aici, dar de ce să 
pleci, unde să te duci, scria unul într-o zi că 
plânge, ar vrea sä se întoarcă. In altă parte, 
zice, nu mai auzi pe nimeni vorbind limba ta, 
pe care o ştii de mic, şi râul în care te-ai 


scăldat în toate verile, şi pădurea, şi ce să faci 
în altă parte? 

PAULESCU (aparte): Nu răspunde la ce-o întreb eu, 
inima ei bate pentru mine, dar mintea ei e 
prizonieră unor obsesii ciudate... Când am 
cunoscut-o, nu vroia decât un singur lucru, să 
aibă un bărbat... 

HANNA: Zici că vrei să mergem duminică la Pabaco. 
O să mergem. Dar s-ar putea să nu mergem. 

PAULESCU: De ce? - 

HANNA: Crezi că suntem numai noi? Înainte ii 
spuneai lui Herr Joachim decuseară şi el se 
uită afară pe geam şi se scărpina la ceafă. O să 
plouă, zicea, du-te. Dar dacă vezi că se adună 
aşa norii în partea asta, unde suntem noi, îţi iei 
picioarele la spinare şi te întorci să strângem 
fânul. Da' la început nici măcar nu trebuia să 
întrebi! 

PAULESCU: Şi pe urmă? 

HANNA: Nu ştiu cum, ne-am pomenit cu unul care s- 
a pus la marginea drumului şi ne oprea, ne 
întorcea îndărăt. Ce e cu tine, Franz, eşti 
nebun, i-au spus oamenii şi 
i-au spus comandantului; era atunci tatăl lui 
Katrin. Comandantul a râs, l-a gonit de-acolo 
pe Franz ăla, nebunul. Dar n-a trecut mult şi 
ne-am pomenit cu altul. Ăsta nu mai sta la 
discuţie, avea o bâtă în mână, nici nu vorbea. 
Îţi făcea doar asa cu capul: indärät. 
Comandantul n-a mai râs, a pus mâna pe-o 
hârtie, a scris ceva pe ea şi, zice, arată-i asta şi 
o să-ţi dea drumul. 

PAULESCU: Şi pe urmă? 

HANNA: Dădea drumul! Pe urmă a murit tatăl lui 
Katrin şi un timp a stat domnul Schulze 
comandant, până a venit domnul Schaeffer. 
Fugiti, zicea el, de la mine cu istoriile astea, 


plecaţi unde vreţi, intelegeti-vä cu şefii de 
detasamente cum lăsaţi treaba si duceţi-vă si la 
Trinidad, dacă aveţi chef, nu numai la Pabaco. 
PAULESCU: Şi? 
HANNA: Ce să te înţelegi cu şefii de detaşamente?! 
Dacă arfi după ăştia, nimeni n-ar trebui să se mai 
mişte nici până la râu. Noroc cu domnul Joachim, 
care a sărit pe ei, că vroiau să despartă bărbaţii 
de femei şi băieţii de fete şi să ne facă nişte 
dormitoare aşa mari, ca să nu mai pierdem timpul! 
Aşa ziceau ei! 
PAULESCU: Şi? 


HANNA: Şi ne duceam toţi la domnul Joachim şi ne 
intelegeam cu el, până într-o zi, când nu s-a 
mai întors unul. Era un om foarte muncitor, te 
mirai de unde învățase el toate muncile! Toţi 
tineam la el, şi unii ziceau că de ce nu-l face pe 
el şef de detaşament! Cum o să-l facă? Şi după 
el au mai fugit vreo trei. 

PAULESCU: Şi? 


HANNA: Si atunci s-a format o „comisie 
extraordinară“ din cinci inşi, nu ştim cine sunt 
ăştia, şi şeful de detaşament face o listă cu cei 
care vor să plece duminică, o iscăleşte că 
răspunde de ei şi o înaintează la comisie. 

PAULESCU: Şi? 

HANNA: Şi unii pleacă, alţii nu pleacă! Şi nu trebuia 
să zici nimic de nimeni, fiindcă nu ştii cine e în 
comisie; cum s-a întâmplat cu unul, care nu 
ştiu ce le-o fi zis, şi ba pleci săptămâna 
viitoare, ba săptămâna ailaltă, până 
l-au găsit spânzurat în grajd. Da' asta n-ar fi 
nimic! 

PAULESCU: Sigur, de ce să fie? Ăsta a avut un cap de 
pasăre, există o pasăre care îşi bagă gheară în 
gât dacă pui mâna pe ea şi nu-i mai dai 


drumul. Dar sunt şi păsări care cât le prinzi, 
încep să cânte. Papagalii, de pildă. Ästia chiar 
repetă atât de bine ce zici tu, că nu-ti faci nici 
o grijă cu ei! 

HANNA: N-ar fi nimic, că până la urmă tot te duci, 
dar uite la băiatu-ăsta! 

PAULESCU: Cine, Holz? 

HANNA: Da. 

PAULESCU: Ei, ce e cu el? 

HANNA: Pe vremea cänd träia tata, stiai una, cä dacä 
muncesti, toatä lumea te vorbeste de bine. 
Dacă se lega vreunul de tine si cine ştie ce-ţi 
zicea, săreau ceilalţi. Acuma nu mai sare 
nimeni! Tu muncesti de curge sudoarea de pe 
tine, şi el te minte ca un neruşinat, de faţă cu 
tine îi spune domnului Joachim că nu tu ai 
lucrat pe locul ăsta, el a lucrat... 

PAULESCU: Şi domnul Joachim ce zice? 

HANNA: Noroc că mai e el, dar crezi că nu se duc 

mereu la comandant şi îi cer să-l schimbe? De 


când au murit coloniştii vechi, nu mai le e frică 
de nimeni. 

PAULESCU: Nu e nimic, Hanna, o sä muriti şi voi, cei 
care vă mai amintiţi cum a fost la început, şi 


atunci toată lumea o să respire uşurată. O să fie o 
sărbătoare populară, şi toată lumea o să joace şi o 
să cânte. Fă-te şi tu că nu ştii nimic, şi ai să vezi 
cum se schimbă, aşa, pentru tine toate culorile... 
HANNA: Nu pot să-l uit pe tata şi pe Wilhelm şi cum 
am copilărit noi împreună. Aveam şi o grădină 
mică, şi ne-a luat-o când tata mai trăia, dar era 
bolnav, îl durea rău capul şi parcă ardea 
cămaşa pe el. — De ce îmi luaţi grădina? a 
întrebat tata. E a mea, eu am săpat-o şi îngrijit- 
o, cine a hotărât să mi-o luaţi voi mie, nue 
teren destul cât e pampa de mare? 
PAULESCU: Şi ce i s-a răspuns? 


HANNA: Că aşa a hotărât adunarea generală. 

PAULESCU: Ei! Dacă aşa a hotărât adunarea 
generală, ce poţi să mai faci? Hanna! (0 ia în 
braţe.) Să ştii că nu mai există grădini nicăieri, 
trebuie să le uităm! 

HANNA: Ti-am adus asta! Bagä de seamă, că mâine 
te pândeşte Holz după masă. 

PAULESCU (ia cuțitul şi-l aruncă în râu): Nu i-ai spus 
ce ţi-am zis să-i spui! 

HANNA: Ba da, dar s-a făcut că n-aude. 

PAULESCU: Nu pot să scot cuțitul fără sä mä 
gândesc cu adevărat că trebuie să-l omor! Şi 
cum să-l omor când nu ştiu ce vrea de la mine? 

HANNA: Ajungea să te vadă cu el în mână, acuma ce- 
ai să faci? 

PAULESCU: O să-l las să-mi dea câţiva pumni! Era 
odată un filozof, care trecea liniştit pe stradă 
şi cineva i-a tras câteva picioare în spate. — 
De ce nu vă supăraţi, a zis atunci un elev al 
lui, läsati-mä pe mine să-l aranjez. — De ce, a 
zis filozoful, dacä m-ar fi lovit tot asa un mägar 
cu copitele, ar fi trebuit să-l dau in judecată? 
Asa si tu, dacă o să-mi dea măgarul de Holz 
câţiva pumni, să scot cuțitul şi să-l omor? 

HANNA (strigă): Ah, mi-ai jurat! Dacă aş fi ştiut, aş fi 
fugit de tine. 

PAULESCU (o ia în brațe): Nu! Să nu-ți fie frică. Nu 
sunt eu chiar aşa slab. (O smulge de la pământ 
şi o poartă pe braţe.) 

HANNA: Nu, iar o să-l ajute, ai să vezi! 

PAULESCU: Nu te mai gândi la el. (O depune jos, o 
imbrätiseazä.) la încearcă si te gândeşte numai 
la mine! Eu numai pe tine te văd, nici nu mai 
ştiu de unde am venit şi unde o să mă duc, dar 
parcă numai pe tine te-am căutat... 

HANNA: Dacă aş fi singură, n-aş putea să mă duc 
nicăieri, fiindcă nu ştiu decât să muncesc, dar 


acum o să muncesc pentru tine, acolo unde o 
să fii profesor, oriunde. 

PAULESCU: Să nu vorbeşti! Să nu spui la nimeni! Să 
taci şi să aştepţi... 


Scena a 2-a 


Biroul conducerii coloniei; Schaeffer, Schulze. 


SCHAEFFER: Ei, Schulze, ce s-a întâmplat, văd că 
domnul Ricardo nu vrea să se lase până nu ne 
distruge. Crede el! Ce e cu madam Lindeman 
şi Wolfgang Beil? 

SCHULZE: Madam Lindeman, în anul când a sosit ea 
în Trinidad, a cunoscut acolo pe cineva, tot un 
german, dar care era vechi în oraş, neînsurat. 
S-au înţeles să se căsătorească, dar nu imediat, 
că şi ăla era ca şi ea, nu prea avea unde să stea 
şi urma să strângă amândoi ceva bani... Ei, şi 
nu i s-a dat drumul... 

SCHAEFFER: Cine nu i-a dat drumul? 

SCHULZE: Întâi Meinhardt, pe urmă Reinhardt, pe 
urmă, în ultima vreme, Kranz... 

SCHAEFFER: De ce n-a venit la mine să-mi spună? N- 
ai 
întrebat-o? Sau la dumneata. 

SCHULZE: Cică a venit, dar... 

SCHAEFFER: Dar ce? 

SCHULZE: Dar că, cu toate că noi i-am dat drumul, s- 
a opus Kranz şi n-a lăsat-o să plece. 


SCHAEFFER: De ce? Ce-avea cu ea? 
SCHULZE: Păi fiindcă ştia că n-o sä se mai întoarcă... 


SCHAEFFER: Da... Şi spune mai departe. Vorbim noi 
pe urmă şi cu domnul Kranz. Era cazul s-o lase 
să plece, dacă femeia se mărita, putea să-şi 
aducă bărbatul aici. 

SCHULZE: Cică aşa i-ar fi spus şi Kranz, să vie 
bărbatul ei aici. 

SCHAEFFER (urlă): Da, dobitocul, dar întâi trebuia s- 
o lase să plece să se mărite. Trebuie schimbat 
Kranz, îl trimitem noi frumos să rânească la 
grajduri, să se înveţe minte să mai treacă peste 
un ordin al nostru. 

SCHULZE: Ei, şi ajunge ea acolo şi află că între timp 
ăla se însurase, nu mai putuse s-o aştepte. Şi 
atunci a 
apucat-o isteria şi s-a dus la poliţie şi a spus ce 
i-a trecut prin cap... Băiatul, Wolfgang, era în 
aceeaşi situaţie, dar fata îl aştepta, ăsta nu se 
mai întoarce, 
n-am reuşit să-l conving. 

SCHAEFFER: Dar madam Lindeman se întoarce? 

SCHULZE: Desigur. I-am lăsat ceva bani, sä se mai 
distreze şi ea cu copiii prin oraş, şi mi-a dat o 
declaraţie pe care am trimis-o la ziare, în care 
spune că a făcut un pas nechibzuit... O să 
apară... 

SCHAEFFER: Bine, Schulze! Dă-l încolo pe 

Wolfgang... 

SCHULZE: Nu e bine! 

SCHAEFFER: Nu înţeleg. 

SCHULZE: Declaraţia din Parlament a lui Ricardo a 
stârnit un scandal nemaipomenit, au apărut 
ştiri şi în presa din Europa. Au ordonat o 
anchetă, să se dezgroape din cimitir cei trei 
morţi de anul trecut, şi că o să vie aici un 
magistrat... 

SCHAEFFER: Să vie... 


SCHULZE: Nu e bine! S-ar putea să ne pericliteze 
toate contractele, să rămânem cu trestia să ne 
putrezească aici... murim de foame... 

SCHAEFFER: Fii liniştit! Am eu grijă. (Intră 

Paulescu.) 

PAULESCU: Bună ziua. 

SCHAEFFER: Bună ziua, domn' profesor. Cum 
merge? Văd că v-aţi ţinut pe principiul 
dumneavoastră si ne-ati ignorat complet. 
Poate nici nu ştiţi cum ne cheamă. Nici noi nu 
ne-am abătut de la datoria noastră de şefi, aşa 
cum aţi spus, am avut grijă să nu vă uităm: o 
să aveţi curând o sală de clasă. Doriţi ceva? 
(Intră Katrin.) 

PAULESCU: Da, aş vrea să plec mâine la Pabaco... 

SCHAEFFER (nedumerit): Pleacă unde vrei, domn' 

profesor! PAULESCU: Aş vrea să meargă cu mine 

Hanna Hecker! Ne întoarcem a doua zi. 

SCHAEFFER: Katrin, nu înţeleg, i-ai spus tu lui domn’ 
profesor că trebuie să ni se adreseze nouă 
dacă... 

KATRIN: Hanna Hecker nu poate să meargă mâine la 
Pabaco, şi dacă o să lucreze tot aşa de rău ca 
în ultimul timp, o 
s-o repartizăm la detaşamentul Lila, unde să 
înveţe cum să taie trestia de zahăr. Umblă pe 
la râu în loc să muncească. 

PAULESCU: Nu te supăra, stimată domnişoară, 
Hanna Hecker e cea mai bună din 
detaşamentul ei,  întrebaţi-l pe domnul 
Joachim, dacă nu mă credeţi pe mine. 

KATRIN: Dacă ar fi să ne luăm după domnul 

Joachim... SCHAEFFER: Ce spune şeful de 

detaşament? 

KATRIN: Ce spune, mai bine să nu mai discutăm. 

PAULESCU: Să zicem că ce spune şeful de 
detaşament e adevărat. Ce legătură are asta 


cu faptul că un om vrea să plece în ziua lui 
liberă la Pabaco sau în altă parte? 

KATRIN (vehementă): Cum ce are? Să stea aici! 

PAULESCU: De ce să stea? 

KATRIN: Aşa! Să nu plece nicăieri... 

PAULESCU: Nu înţeleg, stimată domnişoară. Dacă nu 
trebuie, de ce să stea? 

KATRIN: Aşa! Să stea aici (arată pământul), să 
muncească pentru înflorirea coloniei, nu să se 
ducă şi să se plimbe cu străinii. 

PAULESCU: Cum să nu se plimbe? De ce? 

KATRIN: Domn’ profesor, doamna Lindeman si 
Wolfgang Beil au declarat la Trinidad cä au 
fost bătuţi cu biciul, că li s-au făcut nu ştiu ce 
injecții, că au fost torturați... De ce să-şi 
calomnieze ei în felul ăsta compatrioţii? 
Dumneata ai văzut cum trăim noi, muncim 
cinstit să devenim o colonie înfloritoare. Tot ce 
hotărâm se face cu aprobarea adunării. Cui nu- 
i place, să plece din mijlocul nostru. N-avem 
nevoie de ei! Să se ducă în raiul din Trinidad. 

PAULESCU: Domnule Schaeffer, vreau să rămân cu 
dumneata între patru ochi. (Katrin şi Schulze 
ies.) Domnule Schaeffer, e adevărat ce spune 
domnişoara Katrin şi nu înţeleg de ce au 
inventat cei doi fugari istoriile lor calomnioase. 
Dar cine poate să suporte cu uşurinţă să fie 
expulzat dintre ai săi, oricum ar fi ei, chiar 
dacă le poartă otrava în sânge? Oamenii pier şi 
locurile rămân, şi omul vrea adesea să se 
întoarcă la ele; dumneata cu Katrin puneţi 
mâna pe ele si speculati această mare neliniste 
a omului; aveţi gustul puterii, îi ţineţi prizonieri 
cu voinţa lor, cea mai rafinată dintre puteri. 
Cine eşti dumneata, unde ai învăţat asta? 

SCHAEFFER: Nu exagera, domnule Paulescu. Katrin 
e geloasă, poţi să pleci liniştit cu domnişoara 


Hecker la Pabaco şi să staţi acolo cât vreţi. 
Ştiu că ai ceva bani, acuma nu mai e cazul să 
te feresti, puteţi sä vă distrati fără grijă, unde 
vreţi, la Pabaco sau la Trinidad, sau chiar la 
Rio de Janeiro! Unde îţi place, domnul meu, nu 
e cazul să te formalizezi şi să-mi pui întrebări 
de identitate. Suntem aici câţiva foşti nazişti, 
dar ne bucurăm de ocrotirea legilor acestei 
ţări, pe care n-o interesează cine am fost mai 
înainte. Înseamnă că nici pe dumneata nu 
trebuie să te intereseze. 

PAULESCU: Domnule Schaeffer, dumneata ştii 
lucruri care au rămas, cel puțin pentru o parte 
a umanităţii, o enigmă. Indatä după război, 
toată lumea ştia despre ce e vorba, parcă ştiam 
şi eu, deşi abia trecusem de cinci ani, şi v-au 
spânzurat, v-aţi sinucis sau aţi fugit. Acum 
enigma se reface. 

SCHAFFFER: Nu ştiu ce doreşti de la mine, tinere. 

Fereşte-te! 

PAULESCU: Puţine lucruri şi nimic care să te coste 
mai mult decât posibilitatea de a supravieţui. 

SCHAEFFER: Ce vrei să spui? 


PAULESCU: iti las frica, asta nu se împarte cu 
nimeni. Dar dumneata supravietuiesti de 
douăzeci de ani. Cu ce preţ? 

SCHAEFFER: Nu înţeleg. 


PAULESCU: Umilinţa la care cineva e supusnu eo 
adevărată umilinţă si injosirea nu e o 
adevărată injosire cât timp cu ele se plăteşte 
speranţa de a supravieţui! Dar nu a avut limite 
înjosirea la care voi aţi supus pe omul prizonier 
pentru ca în cele din urmă să-l ucideti. De ce? 

SCHAFFFER: Nu există răspuns. Nimeni nu poate să 
prevadă ce se întâmpla în clipa când 
descătuşează anumite forţe. Nimeni, domnul 


meu! Şi cu toate acestea, nimeni nu ezită prea 
mult să le descătuşeze, având pe urmă de ales 
între anarhie şi tiranie. Dumneata prezinti 
consecinţele drept enigme! Aşa vor rămâne 
pentru totdeauna: nişte enigme! 

PAULESCU: Vorbeşti ca un orb care spune că 
oriunde ar privi cu ochii lui stinşi, tot un 
întuneric de catran întâlneşte. Eu nu sunt prea 
fericit de ceea ce mi-au lăsat generaţiile 
anterioare, dar nici nefericit, nu-i acuz, au 
făcut ce-au putut, inclusiv cei care, vizitând 
după război lagărele voastre de exterminare, s- 
au dus mai încolo o sută de metri şi s-au 
spânzurat de gardul lagărului, cu cravată, spre 
stupefactia imbecilă a ghizilor. Eu nu sunt un 
astfel de european, care doarme şi apoi când 
se trezeşte se sinucide. Eu sunt treaz, şi îţi cer 
să-mi răspunzi. 

SCHAEFFER: Te ascult, o să mă străduiesc să-ţi spun 
tot ce ştiu! Dacă Germania avea mulţi tineri ca 
dumneata, nu pierdeam războiul, domn’ 
profesor... Deşi la noi se spune că cu o sută de 
profesori ţara e pierdută. Vă ascult! 

PAULESCU: Domnule Schaeffer, în istoria războiului 
vostru 
n-am găsit nici o luptă, numai exterminări. 
Când a început adevărata luptă, aţi pierdut. 

SCHAEFFER: Nu înţeleg. 

PAULESCU: Într-un război, un tânăr din generaţiile 
următoare caută nu ştiu ce virtuţi, şi le găseşte 
în eroismul celor care se apără sau în lupta 
indivizilor de a-şi păstra nu ştiu ce sentimente: 
curajul sau iubirea... În istoria războiului 
vostru nu s-a auzit nici strigătul de disperare al 
femeii despărțită de iubitul ei, nici cântecul 
tragic al celui care se jertfea apărându-şi 


patria. Femeia a fost despuiată în hohotele de 
râs ale soldaţilor şi eroului i s-a ars gura cu 
lampa de benzină. A fost un război dus într-o 
tăcere sinistră, nu s-a auzit nimic, martorii 
acelor timpuri spun că n-au ştiut nimic, şi unii 
dintre ei nici acum nu cred când li se 
aminteşte. 

SCHAEFFER: Nu e păcat de dumneata, domn’ 
profesor, să-ţi spargi capul cu lucruri care nu 
mai sunt? Ori justificăm totul, şi atunci avem 
dreptul la partea noastră de justificare, ori nu 
justificăm nimic, şi atunci să vedem dacă 
globul nostru pământesc are baiere atât de 
solide ca omenirea înspăimântată de ea însăşi 
să se poată ţine cu mâinile de ele şi să nu cadă 
de pe scoarţa lui. 

PAULESCU: Sä nu-mi spui! Înaintea voastră, 
omenirea se salva contemplându-şi zguduită 
tragedia, şi omul se oprea pe marginea 
abisului crutindu-1 pe viteaz, sau ocrotind cu 
preţul propriei lui vieţi pe femei sau pe copii. 
Războiul apărea atunci în conştiinţă ca o 
fatalitate care punea pe moment stăpânire pe 
popoare si se aştepta sfârşitul ca pe-o 
eliberare. Sfârşitul războiului vostru însă... 
Vezi... Persistă îndoieli... Aici s-a produs ceva... 
După ce aţi pierit, a rămas în urma voastră 
dubiul... Există totuşi hotare pe care omul 
credea că nu le poate trece, şi de fapt le 
trece... 

SCHAFFFER: Dacă ai fi fost o victimă de-a noastră, 
ti-as fi răspuns cine e vinovat că persistă acest 
dubiu. Dar nu esti şi... Nu e mai bine să pleci 
cu Hanna Hecker şi să te bucuri că eşti tânăr? 

PAULESCU: În ţara de origină a tatălui meu, în 

secolul trecut, nu s-a găsit odată în Valahia un 


călău care să execute o sentință. A fost scos din 
adâncurile ocnei un condamnat pe viaţă, căruia 
i s-a promis libertatea dacă devine el cäläu A 
refuzat! Acum omenirea e plină de călăi! Nu sunt 
atâţia vinovaţi câţi călăi stau gata să-i ucidă. (Intră 
Katrin şi Schulze.) 

KATRIN: Domnule Paulescu, te caută domnişoara 
Hecker, nu ştiu ce vrea să-ţi spună. 

PAULESCU (se uită pe geam; aparte): E adevărat, ce 
poate să mai fie încă?' (Paulescu iese; în uşă îl 
aşteaptă fata.) 

HANNA (ål apucă de gât şi îl sărută cu patimă, nu-i 
mai dă drumul şi îl imploră): Nu ieşi din birou. 
Spune-i comandantului despre ce e vorba, el 
poate să dea ordin să te lase în pace. Dacă ar fi 
aici domnul Joachim, 1-as fi rugat eu, dar a plecat de 
dimineaţă la Pabaco şi ei atât au aşteptat... 


(În birou, Katrin şi Schaeffer îngrijorați.) 


SCHAEFFER: Nu înţeleg, dacă zici că ai reuşit s-o 
convingi pe madam Lindeman să se întoarcă, atunci 
ce rostare această desfăşurare de forţe? 

KATRIN: Nu ştiu, don Pedro zice că nici un minut nu 
trebuie să mai staţi, că el a pornit încoace cu 
toată poliţia şi nu trebuie să vă găsească aici. 

SCHAEFFER: Dar ce s-a întâmplat? 

KATRIN: Vă repet cuvânt cu cuvânt ce mi-a spus 
polițistul în civil trimis de don Pedro, a avut 
ordin sä nu stea de vorbä cu dumneavoasträ. in 
cäteva ore, colonia va fi inconjuratä de un 
cordon de politie. Si din Trinidad 
s-a trimis un batalion de soldaţi, cu un 

judecätor insärcinat cu puteri depline. Don 
Pedro era foarte speriat. 


SCHAFFFER: Gălăgios şi imbecil deputat! Si pe don 
Pedro ce l-a apucat de s-a speriat aşa? 

PAULESCU (afară, pe scări):... Da, dar până la urmă 
tot ar găsi ei un prilej şi m-ar provoca, mai bine 
să terminăm acum; du-te şi amestecă-te printre 
ei, sau mai bine du-te unde-am fost ultima 
oară, aşteaptă-mă acolo! Nu-ţi fie teamă, fă ce- 
ti spun! 


Scena a 3-a 


Piaţa coloniei; Paulescu, Holz, Hanna, 
Kranz, colonişti. Paulescu intră şi Kranz 
îi pune piedică; Paulescu însă îşi 
regăseşte echilibrul. 


PAULESCU: Domnule Kranz, după câte ştiu, nu 
dumneata trebuie să te lupti cu mine! 

AL TREILEA COLONIST: He-he, domn’ profesor vrea 
să lupte. Holz, unde eşti? 

HOLZ: Aici sunt. Ce s-a întâmplat? 

AL TREILEA COLONIST: Domn' profesor a lăsat-o azi 
pe Hanna şi vrea să te înveţe minte. 

HOLZ: Aşa e, domn’ profesor? 

PAULESCU: Ascultă, Holz, am auzit că celor ca tine 
degeaba le vorbeşti, că orice le-ai spune, ei îţi 
răspund cu un rânjet. Că ai un cuţit la tine, şi 
că după ce ai ascultat tot ce ti se spune omori 
cu el. E adevărat? (Holz ränjeste.) Va să zică, e 
adevărat. Dar să ştii că eu n-o să stau cu tine la 
discuţie. 

HOLZ: Ce vorbeşti, domn' profesor, te pomenesti că 
ai şi tu un cuţit?! 


PAULESCU: Sigur că am. 

HOLZ: Ia arată-l. 

AL TREILEA COLONIST: Auziţi, are un cuţit la el! 

AL DOILEA COLONIST: Scoate-l, domn’ profesor, ce 
mai aştepţi? 

PAULESCU (strigă): Am să-l scot imediat şi am să-l 
lovesc pe primul care s-o apropia de mine pe la 
spate. 

HOLZ: Faceţi loc. Kranz, lasă-l în pace. 

PAULESCU: Şi tu ar trebui să laşi locul unuia 
îndrăzneţ, să nu ne pară rău că ne zdrobeşte 
figura unul fricos. 

HOL7: Dacă sunt fricos, zdrobeste-mi tu mie figura. 

AL DOILEA COLONIST: Dă-i una, domn’ profesor. 

PRIMUL BĂIAT: Aruncă-l la pământ şi să spună... 

A DOUA COLONISTĂ: Curaj, domn’ profesor! 
(Paulescu se dä îndărăt, Holz il urmăreşte în 
cerc.) 

HOLZ: Aştept sä dai, domn' profesor, sau să scoţi 
cuțitul, dar să ştii că n-o să aştept mult. (Holz îl 
loveşte şi il trimite la pământ; Paulescu se 
ridică, este lovit din nou, a treia oară abia se 
mai ridică în genunchi, apoi pe picioare; Holz 
se pregăteşte să-l lovească din nou.) 

PAULESCU (strigă): Holz, opreşte-te! (Rumoare, 
strigăte de veselie.) 

ÎNTÂIUL COLONIST: Auzi, cică să se oprească! 

AL DOILEA BĂIAT: Are haz! 

AL TREILEA COLONIST: Opreşte-l singur! 


AL DOILEA COLONIST: Curaj, domn’ profesor! 


(Holz se apropie, Paulescu se opreşte si 
e trimis la pământ. Nu se mai poate 


ridica. Holz, cu paşii rari, aşteaptă 
câteva secunde, apoi ridică talpa şi 
striveşte cu ea chipul celui căzut, fără s- 
o mai ridice, ca şi când ar sugera că asta 
va fi pentru totdeauna. În clipa aceea 
Hanna Hecker scoate un țipăt de 
groază; Paulescu se zbate şi täsneste in 
picioare. Se clatină, în timp ce scoate un 
revolver din buzunar. Îl împuşcă pe 
Holz, care se präbuseste.) 


PAULESCU: Luaţi-l si ingropati-1. De-aici înainte, n-o 
să-şi mai pună el cizma pe gura altora, doar 
pămîntul o să i-o astupe pe-a lui. Şi să nu 
îndrăznească cineva să se apropie de mine, 
dacă nu cumva are chef să-l trimit şi pe el pe 
lumea-ailaltă. Regret că n-am putut să vă fac 
pe plac, deşi am avut toată bunăvoința. (O 

= _ caută pe Hanna cu privirea.) 

INTAIUL COLONIST: Dă-te la o parte! Vrei să-ţi 
găurească si tie pielea cu un glonţ? Domn’ 
profesor, acum o să vezi şi dumneata răsăritul 
soarelui dintr-o groapă. 

PAULESCU: Daţi-vă la o parte. 

AL TREILEA COLONIST: Poftiti, domn’ profesor, 
aveţi trecerea liberă. Noi suntem nişte 
colonişti paşnici. 

PAULESCU: La o parte! 


Scena a 4-a 


Paulescu; locul din pădure unde se întâlnise cu 
Hanna 
ultima oară. 


PAULESCU (intră singur): Hanna, eşti aici?... Încă n-a 
venit, o fi speriată, n-am făcut cum mi-a spus 
ea... Cu toate că dacă aş fi avut cutitul ar fi 
ieşit rău. Holz nu părea dispus să se lase 
impresionat... Se pare că între un intelectual şi 
un cuțit trebuie sä existe neapărat o 
incompatibilitate. Aşa este! Cuţitul aproprie 
prea tare pe cei doi care vor să se omoare, în 
timp ce forţele care îi împing sunt oarbe. Or, 
un intelectual e un om luminat... Ce-a vrut să 
spună colonistul ăla, că o să văd şi eu acum 
soarele în groapă? Că această crimă mă va 
lega de ei pentru totdeauna, sau că voi fi 
arestat şi închis? Dar suntem într-adevăr 
luminati? lată întrebarea! (Ceva se mişcă în 
pădure.) Hanna, tu eşti?... Nu e nimeni, o 
pasäre. Ce-o fi cu ea de intärzie? (Se asazä jos 
şi aşteaptă; lumina zilei se stinge incet.) 
Singurătate şi tăcere. Hanna nu vine! (Se 
ridică, neliniștit de întunericul care se lasă.) 
Cine e, stai pe loc... O jivină, parcă a fost ceva 
tot cu aripi. Ce se întâmpla cu fata asta?... Să 
fie oare aceste clipe fatale, să nu fiu unde ar 
trebui să fiu? A dispărut din mulţime şi am 
plecat imediat în urma ei. Hanna!... Zadarnic! 


(Se face întuneric total, apoi răsar din mai multe părți 
ianterne orbitoare.) 


UN POLIŢIST: Aruncati arma. Sunteţi arestat. 


PAULESCU (strigă): Am căzut în cursă, sunt 
pierdut... Cine e? 

UN POLIŢIST: Poliţia din Pabaco. 

PAULESCU: Dacă m-ati urmărit tot timpul, atunci 
trebuie să ştiţi şi cum s-au petrecut lucrurile. 
Aţi fost aici. 

O VOCE: Nu v-a urmărit nimeni! Aţi omorât un om! 

PAULESCU: M-am apărat! 

O VOCE: O să dovediti. (Paulescu aruncă pistolul; 
este înconjurat de umbre cu lanterne, pipăit de 
sus până jos.) 

UN POLIŢIST: Luaţi-o înainte. Martorii declară că nu 

v-a făcut nimeni nimic, aţi tras din pricina unei 

fete. 

PAULESCU: Unde e, arestati-o şi pe ea, mi-a fost 

complice. 

UN POLIŢIST: N-o să i se întâmple. Nimic, n-aveţi 

teamă! O s-o vedeţi! N-avem nici un motiv s-o 

arestăm! Mergeţi înainte! 


Scena a 5-a 


Paris, în acelaşi cabaret; Paulescu, Marceline, Brulon, 
Ventre, Emmanuel, muzică de cabaret. 


PAULESCU: N-am mai văzut-o! M-au trimis în aceeaşi 
seară la Trinidad şi m-au închis. Între timp, 
spectaculoasa anchetă pornită din Trinidad şi-a 
urmat cursul, a fost cercetat cimitirul coloniei 
şi nu mai ştiu ce-au făcut, şi după instrucţie mi- 
au dat şi mie drumul. Dar mi s-a anulat viza şi 
nu mi s-a mai dat voie sä mă-ntorc să văd ce s- 
a întâmplat cu Hanna. Ce i-au putut ei face 
acestei fete de n-a mai venit să mă vadă? Cât 


am stat închis, m-a vizitat doctorul Max, şi l-am 
rugat să intervină pe lângă influentul deputat 
Ricardo să se intereseze ce e cu ea şi s-o 
scoată de acolo, dar nu s-a putut face nimic. 
Domnul deputat mă socotea parcă pe mine 
vinovat că declaraţiile celor doi fugari nu se 
verificau şi că maşina uriaşă de trupe şi poliţie 
pe care declaraţia lui din Congres o pusese în 
mişcare nu reusea să descopere nimic si 
ancheta mergea în gol. 
N-am înţeles, aveau aerul, după cum mi-am dat 
seama din interogatoriile la care am fost 
supus, că dacă n-aş fi venit eu acolo, nu s-ar fi 
întâmplat nimic. În orice caz, mi s-a spus în 
cele din urmă că mi s-a dat drumul cu o 
condiţie: să plec imediat şi să nu mai revin pe 
aceste locuri. 

VENTRE: Şi Martin Bormann? 

PAULESCU: A fugit. 

BRULON: Era chiar Martin Bormann, marele nazist? 

PAULESCU: Putea să fie. 
EMMANUEL: Şi n-au dat de el, n-au aflat măcar pe 
unde a trecut şi cum a reuşit să dispară? 
PAULESCU: Nimic. S-a aflat doar atât, că paşaportul 
cu numele de Schaeffer figura şters de zece ani 
din controalele poliţiei. 

VENTRE: Şi cei doi fugari, ce pändeau ei în timpul 
nopţii înainte de a fugi? 

PAULESCU: Un paznic pe care-l ştiau ei că adoarme 


în post. N 
EMMANUEL: Să ieşim. In seara asta, zgomotul 
muzicii mi se pare că seamănă cu nişte 


behăituri de capră. 
VENTRE: Să mergem în altă parte. 


BRULON: Să mergem în Marais, acolo sunt Les 
Oubliettes. Uitătoarele, unde-ti läsai 
oscioarele. 

MARCELINE: Mergeţi, venim si noi. 

BRULON: Au revoir, les amis. 


(Pauză: muzică de cabaret; cei trei ies pe rând.) 


MARCELINE: Aşadar, ai văzut din primele zile că nu 
ti se va dezvälui nici un secret, si cu toate astea 
ai rämas. PAULESCU: N-am putut sä bänuiesc cä se 
pot naste pe pământ astfel de forme de viaţă, 
în care ameninţarea pierderii libertăţii să 
plutească deasupra oamenilor ca un blestem! 

Sau, mai bine zis, am bănuit încă înainte de a 

pleca de-aici, dar am vrut să văd cu ochii mei 
cum se petrece! Nu speram să pun eu mâna pe 

Martin Bormann! 

MARCELINE: Ai plătit un preţ mult prea mare. Cel 
puţin, dacă ai fi scos-o de-acolo pe fata aceea! 
(Pauză.) Măcar ştii ce s-a întâmplat cu această 
Hanna care s-a încrezut în tine? 

PAULESCU: Nu ştiu. 

MARCELINE: Crezi că i-au făcut ceva? 

PAULESCU: Mi s-a transmis printr-un poliţist al lui 
Pedro că ei tot nu ştiu unde e ascunsă Hanna 
Hecker, conducerea coloniei zicând că a fugit 
după mine şi că trebuie să fie la Trinidad. In 
realitate, le era frică celor din colonie, mă 
urmăreau neîncetat, să nu fac cine ştie ce 
declaraţie la un eventual proces. Ar fi urmat 
ameninţarea din partea lor că n-aveam s-o mai 
văd pe Hanna niciodată şi în acest fel m-au 
şantajat să tac. 

Şi-aşa n-o s-o mai vad!... Marceline, dacă vrei, 


mai putem să-i prindem pe Emmanuel şi 
ceilalţi, dar eu 

n-o să mai pot să stau. Am ieşit din casă numai 
pentru tine şi să vă dau de veste c-am venit. 
Mult mai bine ar fi fost dacă nu m-aş mai fi 
întors. 

MARCELINE: Ba nu, mult mai bine ar fi fost dacă n-ai 
fi plecat... Şi ar fi fost măcar bine ca nici eu, 
între timp, să nu fi descoperit că trebuie să te 
aştept... Fiindcă am făcut într-adevăr această 
descoperire! (Strigă.) Dar măcar dacă aş putea 
să spun că m-am înşelat... 

PAULESCU: Nu poţi? Şi totuşi, te-ai înşelat! 

MARCELINE: Nu, am fost doar lovită ca şi tine şi ca 
şi fata aceea. Şi nu mi-ajută la nimic faptul că 
tu te-ai întors. 

PAULESCU: Da, m-am întors atârnând în şea, pe un 
cal care şi-a pierdut şi el controlul, m-a târât 
pe jos... 

MARCELINE: Să mergem. Are dreptate Emmanuel, 
muzica asta e veselă pentru cine e vesel... 
(Muzică veselă.) 


FINE 


